
Budskab  fra  Det  øverste  Præsidentskab 


ET  STRÅLENDE 
LØFTE 

Præsident  Marion  G.  Romney 
Andenrådgiver  i  Det  øverste  Præsidentskab 


Herren  har  sagt:  „Dersom  du  elsker  mig, 
skal  du  tjene  mig  og  holde  alle  mine 
bud"  (L&P  42:29). 

Profeten  Joseph  sagde:  „Vi  kan  ikke 
holde  alle  budene  uden  først  at  kende 
dem,  og  vi  kan  ikke  forvente  at  vide  alt 
eller  mere,  end  vi  nu  ved,  medmindre  vi 
retter  os  efter  det  eller  holder  dem,  som 
vi  allerede  har  modtaget"  {History  ofthe 
Church,  5:135). 

Da  Herren  organiserede  sin  kirke  i  1830, 
gav  han  snart  derefter  adskillige  åbenba- 
ringer, hvori  han  fastlagde  kirkens  lov, 
den  lov,  hvorved  medlemmerne  af  hans 
kirke  skulle  styres. 

Jeg  tror,  at  det  er  godt  for  os  at  forstå,  at 
vi  ikke  får  Jesu  Kristi  evangelium  fra 


Bibelen  alene.  Vi  accepterer  de  evangeli- 
ske principper,  sådan  som  de  forkyndes  i 
Bibelen,  som  værende  Guds  ord.  Bibe- 
lens belæringer  er  Guds  ord,  hvor  som 
helst  de  ikke  er  blevet  forvanskede.  Men 
evangeliets  belæringer,  sådan  som  de 
indeholdes  i  Bibelen,  er  kun  en  del  af  de 
belæringer,  som  Herren  og  hans  profeter 
har  givet  i  tidligere  uddelinger. 
I  hver  eneste  uddeling,  lige  fra  Adams 
dage  og  til  profeten  Joseph  Smiths  tid, 
har  Herren  påny  åbenbaret  de  evangeli- 
ske principper.  Så  samtidig  med  at  tidli- 
gere tiders  optegnelser,  så  vidt  som  de 
ikke  er  blevet  forvanskede,  vidner  om 
evangeliets  sandheder,  har  hver  enkelt 
uddeling  desuden   fået   åbenbaret   til- 

strækkelig  sandhed  til  at  vejlede  folk  i 
den  nye  uddeling,  uafhængigt  af  tidligere 
tiders  optegnelser. 

Jeg  ønsker  ikke  på  nogen  måde  at  mi- 
skreditere de  optegnelser,  vi  har  om 
sandheder,  åbenbaret  af  Gud  i  tidligere 
uddelinger.  Hvad  jeg  ønsker  nu,  er  at 
indprente  i  vore  sind,  at  evangeliet, 
sådan  som  det  er  åbenbaret  til  profeten 
Joseph  Smith,  er  fuldstændigt  og  er  selve 
ordet,  som  er  kommet  direkte  fra  Him- 
melen til  denne  uddeling.  Evangeliet, 
sådan  som  det  er  åbenbaret  til  profeten 
Joseph  Smith,  er  alene  tilstrækkeligt  til 
at  lære  os  principperne  for  evigt  liv.  Det 
er  den  åbenbarede  sandhed,  de  befalin- 
ger, der  er  givet  i  denne  uddeling  gennem 
nutidsprofeter,  hvorved  vi  skal  styres. 
Tænk  over  nogle  få  af  dem: 
,,Du  skal  elske  Herren  med  hele  dit 
hjerte  og  med  hele  din  sjæl  og  med  hele 
dit  sind,  og  du  skal  tjene  ham  i  Jesu 
Kristi  navn"  (L&P  59:5). 
At  ære  sin  far  og  mor  er  at  behage  og  ære 
Gud. 

,,Du  skal  elske  din  næste  som  dig  selv" 
(L&P  59:6). 

„Du  må  ikke  være  doven;  thi  den  lade 
må  ikke  æde  arbejderens  brød  eller  bære 
hans  klæder"  (L&P  42:42). 
Vi  befinder  os  derfor  under  befaling  til  at 
være  flittige,  hårdtarbejdende,  sparsom- 
melige mennesker. 

Videre  siger  han:  „Se,  nu  taler  jeg  til 
kirken:  Du  skal  ikke  slå  ihjel,  thi  den, 
som  slår  ihjel,  skal  det  ikke  forlades, 
hverken  i  denne  eller  den  tilkommende 
verden"  (L&P  42:18). 
At  det  er  klogt  at  adlyde  den  befaling  er 
indlysende. 

I  en  anden  udtalelse  tilføjer  han  denne 
sætning:  „eller  gøre  noget  sådant"  (L&P 
59:6),  der  antyder,  at  der  er  andre  uspe- 
cificerede overtrædelser,  der  svarer  til  at 


slå  ihjel,  og  som  måske  indebærer  en 
lignende  straf. 

„Du  må  ikke  stjæle;  den,  som  stjæler  og 
ikke  vil  omvende  sig,  skal  kastes  ud" 
(L&P  42:20).  Det  betyder,  at  en  tyv,  som 
ikke  vil  omvende  sig,  skal  udelukkes  fra 
kirken,  fratages  sit  medlemskab. 
Det  er  konstateret,  at  overtrædelse  af 
dette  bud:  „Du  må  ikke  stjæle"  udgør  en 
højere  procentdel  af  kriminalitet  end  alle 
andre  kriminaliteter  tilsammen. 
Der  er  talrige,  forskellige  måder  at  stjæle 
på.  Lykkelige  er  sandelig  dem,  der  ved 
en  retskaffen  levevis  og  skarpsindighe- 
dens gave,  er  i  stand  til  tydeligt  at  kunne 
skelne  mellem  ærlighed  og  uærlighed. 
„Du  må  ikke  lyve,  thi  den,  der  lyver  og 


ikke  omvender  sig,  skal  kastes  ud"  (L&P 
42:21). 

„Du  skal  elske  din  hustru  af  hele  dit 
hjerte  og  holde  dig  til  hende  og  ingen 
anden"  (L&P  42:22). 
„Du  må  ikke  bedrive  hor.  Den,  der 
bedriver  hor  og  ikke  omvender  sig  skal 
kastes  ud"  (L&P  42:24). 
Denne  befaling,  der  også  gives  i  De  ti 
Bud  (2.  Mos.  20:14),  gentages  her  i 
denne  uddeling,  så  der  ikke  kan  være 
nogen  tvivl  om,  at  den  er  bindende  for 
medlemmer  af  kirken  i  vor  tid: 
„Den,  der  bedriver  hor  og  ikke  omven- 
der sig,  skal  kastes  ud"  (L&P  42:24). 
Overtræderen  af  dette  bud  lider  et  tab, 
der  kun  overgås  af  det  tab,  der  lides  af 
den,  der  begår  mord.  Med  tabet  af 
Herrens  Ånd,  der  altid  ledsager  bedri- 
velse  af  hor,  følger  formindskelse  af 
kraften  til  at  vælge  mellem  ret  og  forkert. 
Løgn,  tabet  af  selvrespekt  og  manglende 
loyalitet  ledsager  bedrivelse  af  hor.  Hvis 
vi  er  alvorligt  interesserede  i  at  have 
fremgang  i  livet,  må  vi  undgå  enhver 
form  for  umoral  på  samme  måde,  som  vi 
undgår  pesten. 

„Du  må  ikke  tale  ondt  om  din  næste" 
(L&P  42:27). 

„Du  skal  komme  de  fattige  i  hu"  (L&P 
42:30). 

,,I  skal  leve  sammen  i  kærlighed"  (L&P 
42:45). 

„Du  må  ikke  begære"  (L&P  19:25). 
Der  er  mange  andre.  Det  ville  være  godt 
for  os  alle  at  studere  skrifterne  og  blive 
klar  over  alle  vore  ansvarsområder. 
Nogle  af  disse  regler  er  de  samme,  som 
Herren  gav  til  israelitterne  i  De  ti  Bud. 
Men  de  er  blevet  givet  påny  til  os  i  denne 
uddeling.  Vi  har  derfor  ingen  undskyld- 
ning. Vi  kan  ikke  sige,  at  de  ikke  længere 
er  i  kraft. 
Og  derfor  gentager  jeg  til  slut  udfordrin- 


gen om  strengt  at  rette  sig  efter  både 
ånden  og  bogstavet  i  Herrens  befalinger 
-  hans  guddommeligt  foreskrevne  love 
for  et  retskaffent  levned.  At  gøre  det  vil 
ikke  alene  bringe  os  timelig  fremgang 
men  også  det,  som  er  af  så  uendeligt 
større  værd:  fred,  realisation  afsig  selv, 
glæde  og  evig  lykke. 
„ Dersom  du  holder  dem  (befalingerne) 
og  holder  ud  indtil  enden,  skal  du  have 
evigt  liv,  hvad  der  er  den  største  af  alle 
Guds  gaver"  (L&P  14:7). 
Et  strålende  løfte!  □ 


Ideer  til  hjemmelære  re: 

1 .  Fortæl  en  personlig  oplevelse,  hvor 
Guds  befalinger  har  været 
„opskriften  til  succes  i  livet" 

2.  Spørg  om  nogen  i  familien  har 
personlig  erfaringer  i  forbindelse 
med  budene  som  „opskriften  til 
succes  i  livet" 

3.  Er  der  nogle  vers  fra  skriften  i 
denne  artikel,  som  familien  kunne 
læse  højt  sammen,  eller  nogle  andre 
skriftsteder  som  du  ønsker  at  læse? 

4.  Ville  denne  samtale  om  „at 
efterleve  budene"  være  bedre  efter 
en  lille  samtale  med  familiens 
overhoved  før  besøget 

5.  Er  der  et  budskab  fra 
kvorumslederen  eller  biskoppen  til 
familiens  overhoved  i  forbindelse 
med  denne  drøftelse  om  at 
„efterleve  budene"? 


OPNÅELSE 
AF  ET  VIDNESBYRD 
OM  JESUS  KRISTUS 

Ældste  Bruce  R.  McConkie,  De  tolvs  Råd 


I  en  del  år  har  jeg  søgt  at  lære  alt, 
hvad  et  menneske  kan,  om  Jesu 
Kristi  liv  -  det  ædleste  liv,  der  er 
blevet  levet  -  om  hans  ord  og  hans 
gerninger  som  menneske  her  på  jor- 
den, den  forsoning  han  skabte,  og 
den  herlighed,  der  var  hans,  både  i 
livet,  døden  og  opstandelsen. 
Jeg  betragter  ham  med  undren  og 
respekt.  Den  strålende  majestæt  fra 
det  høje  har  dvælet  hos  menneskene. 
Han  har  gjort  menneskelegemet  til 
sit  tabernakel;  han  blev  født  af  en 
kvinde;  han  påtog  sig  en  tjeners 
skikkelse;  han  fornedrede  sig  og 
forlod  sin  evige  trone,  så  han  kunne 
undsige  døden  og  bringe  liv  og  udø- 


delighed gennem  evangeliet.  Den 
store  Gud,  den  evige  Jehova,  den 
alvidende  Herre  kom  blandt  os  som 
menneske,  som  Marias  søn,  som 
efterkommer  af  David,  som  den 
lidende  tjener,  som  Faderens  fuld- 
komne manifestation. 
I  1935,  i  hundredåret  for  organise- 
ringen af  det  første  kvorum  af  apost- 
le i  vor  uddeling,  udstedte  Det  øver- 
ste Præsidentskab  -  præsidenterne 
Heber  J.  Grant,  J.  Reuben  Clark  og 
David  O.  McKay  -  en  bekendt- 
gørelse: „To  store  sandheder  må 
accepteres  af  menneskeheden,  hvis 
de  skal  frelse  sig  selv:  for  det  første, 
at  Kristus  er,  den  Enbårne,  ja,  Guds 


v 

Søn,  hvis  sonende  blod  og  opstan- 
delse redder  os  fra  den  fysiske  og 
åndelige  død,  der  hvilede  på  os  på 
grund  affaldet;  og  derefter,  at  Gud 
har  gengivet  sit  hellige  præstedøm- 
me sammen  med  det  evige  evange- 
liums fylde  til  frelse  for  alle  menne- 
sker på  jorden.  Uden  disse  sandhe- 
der kan  mennesket  ikke  håbe  på  det 
efterfølgende  livs  herligheder"  (Im- 
provement  Em,  april  1935,  s.  205). 
Derpå  bar  Det  øverste  Præsident- 
skab vidnesbyrd  til  os  allesammen 
ja,  til  hele  kirken,  at  disse  to 
påstande  er  sande. 
Vi  har  et  vidunderligt  budskab  at 
give  verden.  Det  er  et  budskab  om 
frelse,  et  budskab  om  glæde  og  håb 
og  gode  nyheder.  Det  er  noget  ånde- 
ligt. Og  straks  rejser  spørgsmålet  sig 
om,  hvordan  man  fremsætter  et 
åndeligt  budskabs  sandhed  og  gud- 
dommelighed. 

Hvordan  fører  man  bevis  for  åndeli- 
ge sandheder?  Hvordan  beviser  man 
Jesu  Kristi  opstandelse.?  Hvordan 
beviser  man,  at  Faderen  og  Sønnen 
viste  sig  for  Joseph  Smith,  eller  at 
forskellige  engle  kom  og  gav  ham 
nøglerne  og  magt  og  myndighed,  da 
kirken  var  blevet  oprettet? 
Vi  befinder  os  i  nøjagtig  den  samme 
situation,  som  de  gamle  apostle  var 
i.  Også  de  havde  en  forkyndelse  at 
bringe  til  verden.  De  måtte  først 
forkynde  Herren  Jesu  guddommeli- 
ge sønneforhold,  at  han  var  den 
bogstavelige  Søn  af  Gud,  at  han  var 
kommet  til  verden  og  udarbejdede 
det  endelige  og  stedseværende  so- 
noffer, hvorved  alle  mennesker 
opstår  i  udødelighed,  mens  de,  som 


tror  og  adlyder,  kan  oprejses  til  evigt 
liv.  Og  de  måtte  for  det  andet  erklæ- 
re, at  de  selv  -  Peter,  Jakob  og 
Johannes  og  alle  de  tolv  og  de  halvf- 
jerds og  de  andre  -  var  bemyndigede 
administratorer,  kaldede  af  Gud, 
bemyndigede  af  ham,  overdraget  ri- 
gets nøgler,  retten  til  at  forkynde 
evangeliets  sandheder  og  fuldmagt 
til  at  tjene  i  dets  forordninger.  Men 
hvordan  kunne  elleve  mænd  og  der- 
es hjælpere  -  elleve  galilæere,  som 
ikke  havde  nogen  præste- 
uddannelse, mænd,  som  ikke  blev 
anset  for  lærde  af  verden  -  gå  ud  i 
verden  og  gøre  det,  som  Jesus  gav 
dem  ansvaret  for  at  gøre,  nemlig  at 
bringe  det  frelsende  budskab  ud  til 
alle  levende  sjæle? 

Lad  mig  tage  et  enkelt  afsnit  af 
Kristi  liv  og  benytte  det  som  illustra- 
tion, et  mønster,  en  antydning.  Det 
giver  princippet,  viser,  hvordan  frel- 
sens budskab  blev  forkyndt  på  den 
tid.  Og  hvis  vi  forstår,  hvad  det 
indebærer,  vil  vi  vide,  hvad  vi  princi- 
pielt må  gøre  i  vor  tid  for  at  bringe 
det  tilsvarende  budskab  ud  til  vor 
Faders  andre  børn. 

Jeg  mener,  at  et  vidnesbyrd  om  Jesus 
Kristus  afhænger  af  tro  på  opstan- 
delsen: Hvis  Jesus  oprejstes  fra  de 
døde,  er  han  Guds  Søn!  Hvis  han  er 
Guds  Søn,  er  hans  evangelium 
sandt!  Hvis  hans  evangelium  er 
sandt,  må  menneskene  tro  og  adly- 
de, for  ellers  er  deres  mulige  ophøjel- 
se i  fare!  De  må  acceptere  hans 
sandheder  og  blive  døbt  og  efterleve 
loven,  ellers  vil  de  være  forbandede! 

Og  det  betyder  netop,  at  hvis  apost- 


lene  dengang  havde  kraft  og  evne  til 
at  overbevise  mennesker  om,  at  Je- 
sus oprejstes  fra  de  døde,  så  havde 
de  dermed  bevist  værkets  sandhed 
og  guddommelighed.  Og  hvordan 
beviser  man  opstandelsen?  Som  vi 
skal  se,  beviser  man  det  ved  vidnes- 
byrd. 

Paulus  vidnede  om,  at  Jesus  Kristus 
blev  „ godtgjort  at  være  Guds  Søn, 
ifølge  Helligheds-ånd  med  vælde, 
ved  opstandelse  fra  de  døde,  Jesus 
Kristus  vor  Herre'1  (se  Rom.  1:1-4). 
Opstandelsen  bevidner,  at  Jesus  var 
Guds  Søn.  Og  nu  også  disse  ord  fra 
Paulus:  „Brødre,  jeg  vil  minde  jer 
om  det  evangelium,  som  jeg  for- 
kyndte jer,  som  I  også  tog  imod,  som 
I  stadig  står  i,  (og  dette  er  selve 
hjertet  og  midtpunktet  i  evangeliet:) 


-  og  som  I  også  frelses  ved,  hvis  I  da 
holder  fast  ved  det  ord,  hvormed  jeg 
forkynder  jer  det  -  ellers  var  det  til 
ingen  nytte,  at  I  kom  til  troen. 
Jeg  overgav  jer  nemlig  som  noget  af 
det  første,  hvad  jeg  selv  modtog:  at 
Kristus  døde  for  vore  synder,  efter 
skrifterne, 

om  at  han  blev  begravet;  og  at  han  er 
opstået  på  den  tredie  dag,  efter  skrif- 
terne, 

og  at  han  blev  set  af  Kefas,  derefter 
af  de  tolv; 

derefter  blev  han  set  af  over  fem 
hundrede  brødre  på  én  gang,  af 
hvilke  de  fleste  endnu  er  i  live,  men 
nogle  er  hensovede; 
derefter  blev  han  set  af  Jakob,  der- 
næst af  alle  apostlene  (1.  Kor.  15:1- 
7). 

Og  nu  til  det  afsnit  af  Herren  Jesu 
liv,  som  vi  skal  se  nærmere  på: 
Lad  os  begynde  efter  nadveren  og 
prædikenerne  i  det  øvre  værelse, 
efter  den  ufattelige  pine  i  Getsemane 
Have,  efter  retsforhandlingerne  og 
efter  korsfæstelsen.  Jesu  legeme  blev 
anbragt  i  en  grav  før  solnedgang 
langfredag,  og  hans  Ånd  var  i  ånde- 
verdenen imellem  38  og  40  timer. 
På  et  eller  andet  tidspunkt  søndag 
morgen  oprejstes  Jesus  fra  de  døde. 
Vi  kender  ikke  det  nøjagtige  tid- 
spunkt, men  optegnelsen  siger,  at 
„det  endnu  var  mørkt"  (Joh.  20:1), 
da  Maria  Magdalene  kom  til  gra- 
ven. Af  alle  kvinderne  i  Det  nye 
Testamente  er  Maria  Magdalene 
den  mest  fremtrædende  næst  efter 
Maria,  Herrens  mor.  Maria  Magda- 
lene er  den  eneste,  der  nævnes  at 
have  rejst  med  Jesus  og  de  tolv,  når 
de  foretog  deres  missionsrejser  om- 


kring i  Galilæas  landsbyer  og  byer. 
Da  hun  kom  til  graven,  kunne  hun 
ikke  finde  Herren  Jesu  legeme.  Hun 
fik  af  englene  besked  på  at  fortælle 
Peter,  at  Kristus  var  opstået,  og  at 
han  ville  gå  foran  dem  ud  i  Galilæa  i 
henhold  til  det  løfte,  han  havde 
givet. 

Vi  kan  ikke  helt  nøjagtigt  gen- 
fortælle, hvad  der  skete,  men  vi  kan 
være  nogenlunde  sikre  på  det.  Enten 
tog  hun  hen  og  fortalte  det  til  Peter 
og  kom  så  tilbage  til  graven,  eller 
hun  gik  ud  af  gravkammeret  og  så 
da  den  opstandne  Herre.  Under  alle 
omstændigheder  var  hun  det  første 
levende  menneske,  der  så  et  opstan- 
dent  væsen.  I  sin  sorg  og  med  tårer  i 
øjnene  og  fuld  af  uro  så  hun  en 
skikkelse  og  gik  ud  fra,  at  det  var 
havemanden,  og  sagde  med  sin  selv- 
følgelige ret:  „Herre,  hvis  det  er  dig, 
som  har  båret  ham  bort,  så  sig  mig, 
hvor  du  har  lagt  ham,  så  vil  jeg  hente 
ham"  (se  Joh.  20:15).  Den  pågæl- 
dende sagde  blot  ét  eneste  ord: 
„Maria". Og  straks  genkendte  hun 
Herren.  Hun  sagde:  „Rabbuni",  der 
betyder  , Mester'.  Og  så  forsøgte  hun 
at  slå  armene  omkring  Jesus,  men 
han  sagde:  „Rør  ikke  ved  mig;  jeg  er 
jo  endnu  ikke  faret  op  til  min  Fader, 
som  er  i  Himmelen"  (se  Joseph 
Smiths  oversættelse  af  Joh.  20:17). 
Nu,  enten  der  er  mere  som  ikke  er 
nedskrevet ,  så  opsteg  Herren  til  sin 
Fader  mellem  den  episode  og  en  som 
fulgte  umiddelbart  efter,  fordi  meget 
kort  tid  efter,  og  optegnelserne  siger: 
„Da  det  gryede"  (Matt.  28:1),  kom 
andre  kvinder,  øjensynligt  i  en  grup- 
pe, og  de  gik  ind  i  graven  og  fik 

forskelligt  at  vide  af  de  himmelske 
sendebud.  Men  da  de  kom,  siger 
beretningen,  mødte  de  Jesus,  og  de 
slog  armene  om  hans  fødder.  Se,  det 
må  betyde,  at  de  følte  naglegabene 
og  måske  mere  end  det.  Vi  ved  ikke, 
hvad  der  foregik,  andet  end  at  Jesus 
gav  dem  den  samme  besked,  som 
englene  havde  givet  kvinden  fra 
Magdala.  Jesus  sagde:  „Sig  til  Peter 
og  brødrene,  at  de  skal  gå  til  Gali- 
læa;  der  skal  de  se  mig"  (Matt. 
28:10).  Se,  det  er  de  to  gange  den 
oprejste  Herre  viste  sig  påske- 
morgen. 

Den  næste  gang  han  viste  sig  -  men  vi 
kan  ikke  helt  nøjagtigt  dokumentere 
det,  for  vi  kender  ikke  hele  kronolo- 
gien -  var  for  Peter,  og  vi  må  gå  ud 
fra,  at  det  var,  fordi  Peter  skulle 
blive  kirkens  præsident;  han  holdt 
rigets  nøgler.  Herren  viste  sig  for 
ham,  øjensynligt  for  at  forny  og 
bekræfte  det  særlige  forhold  og  den 
magt  og  myndighed,  han  havde,  og 
for  at  pålægge  ham  endnu  engang  at 
udføre  det  arbejde,  som  han  var 
udvalgt  til  at  gøre. 
Næste  gang  han  viste  sig,  og  som  vi 
kender  detaljerne  om,  var  på  vejen 
til  Emmaus  (hvis  beliggenhed  er  gået 
tabt  for  os),  der  lå  mellem  11  og  13 
km  fra  Jerusalem.  Om  eftermidda- 
gen den  dag  gik  to  disciple  fra  Jeru- 
salem til  Emmaus.  En  af  dem  hed 
Kleofas,  og  vi  går  ud  fra,  at  den 
anden  var  Lukas,  fordi  han  alene 
fortæller  om  begivenheden.  Som  de 
vandrede  afsted,  sluttede  en  frem- 
med sig  til  dem  og  spurgte  dem, 
hvad  de  talte  om  og  spekulerede  på. 
De  var  en  smule  ærgerlige  over,  at  en 


fremmed  kom  og  afbrød  dem  i  deres 
hellige  samtale,  og  de  sagde  til  ham: 
,,Er  du  alene  fremmed  i  Jerusalem, 
så  du  ikke  ved,  hvad  der  er  foregået 
der  i  disse  dage?  Har  du  ikke  hørt,  at 
Jesus  blev  korsfæstet  i  påsken,  og  at 
han  har  lovet  at  ville  opstå  igen  på 
den  tredie  dag?"  (Se  Lukas  24:18- 
21).  Og  de  fortalte  ham,  at  nogle 
navngivne  kvinder  havde  været  med 
i  deres  gruppe  og  havde  fortalt,  at 
han  var  opstået. 

Så  sagde  han  til  dem:  „Åh,  hvor  I  er 
uforstandige  og  tungnemme  til  at 
tro  på  alt  det,  profeterne  har  talt!" 
(Luk.  24:25),  og  han  citerede  fra 
Moses  og  profeterne  og  salmerne 
det,  der  havde  talt  om  ham  selv. 
Måske  varede  denne  samtale  to  ti- 
mer. Under  alle  omstændigheder 
kom  de  til  det  sted  i  Emmaus,  hvor 
de  to  disciple  skulle  opholde  sig,  og 
de  indbød  ham  til  at  blive  hos  sig: 
„Bliv  hos  os;  thi  det  går  mod  aften, 
dagen  hælder  allerede"  (Luk.  24:29). 
Han  fortalte,  at  han  havde  i  sinde  at 
gå  videre,  men  han  accepterede  en- 
delig indbydelsen!  Og  så  brød  han 
brødet  og  velsignede  det.  Han  må 
have  gjort  det  på  en  måde,  der  var 
kendt  for  dem,  eller  der  må  være  sket 
noget  andet,  der  kunne  rive  sløret 
fra  deres  øjne,  for  de  genkendte  ham 
pludselig.  Og  derpå  forsvandt  han 
for  dem. 

Dette  var  fjerde  gang,  han  viste  sig. 
Disse  sidste  to  disciple  vendte  straks 
tilbage  til  Jerusalem  fra  Emmaus. 
De  tog  til  et  sted,  der  kaldes  det  øvre 
værelse.  Vi  kan  være  ret  sikre  på,  at 
dette  var  det  samme  værelse,  hvori 
den  første  nadver  holdtes.  Det  var  et 


stort  og  rummeligt  sted;  der  var  en 
stor  forsamling  til  stede.  De  eneste, 
vi  sædvanligvis  taler  om,  er  de  ti 
apostle,  men  der  var  andre,  og  det 
leder  os  til  at  gå  ud  fra,  at  der  blandt 
de  andre  også  kan  have  været  kvin- 
der. Under  alle  omstændigheder  gik 
de  to  disciple  der  og  begyndte  at 
fortælle  de  tilstedeværende,  hvad 
der  var  hændt  dem.  Idet  de  gik  ind  i 
værelset,  var  der  én,  der  var  i  færd 
med  at  bære  vidnesbyrd  om,  at  Her- 
ren havde  vist  sig  for  Simon,  hvoraf 
det  fremgår,  at  den  begivenhed  var 
gået  forud  for  dette  tidspunkt. 
Mens  de  var  i  færd  med  måltidet  og 
deres  vidnesbyrd,  siger  beretning- 
gen,  at  Jesus  selv  stod  midt  iblandt 
dem.  Og  så  hedder  det:  ,,Da  blev  de 
grebet  af  angst  og  frygt  og  mente, 
det  var  en  ånd,  de  så"  (Luk.  24:37), 
hvilket  var  en  naturlig  antagelse,  da 
de  opholdt  sig  i  et  lukket  rum,  døren 
var  lukket,  og  så  var  der  pludselig 
én,  som  enten  måtte  være  kommet 
gennem  loftet  eller  væggen.  Og  han 
sagde  til  dem:  „Hvorfor  er  I  forfær- 
dede? og  hvorfor  opstiger  der  tvivl  i 
jeres  hjerter? 

Se  på  mine  hænder  og  mine  fødder, 
at  det  er  mig  selv;  og  føl  på  mig  og  se: 
en  ånd  har  jo  ikke  kød  og  ben,  som  I 
ser,  jeg  har"  (Luk.  24:38-39). 
Og  det  er  hævet  over  enhver  tvivl,  at 
de  derpå  følte  på  naglemærkernc  i 
hans  hænder  og  fødder,  og  de  lagde 
deres  hænder  mod  spydsåret  i  hans 
side.  Vi  ved  fra  udtrykkelig  erklæ- 
ring herom,  at  det  er  nøjagtigt,  hvad 
de  nephitiske  troende  gjorde,  da  han 
viste  sig  senere  det  år  i  Amerika.  Så 
sagde  han  til  dem,  der  befandt  sig  i 


det  øvre  værelse:  ,,Har  I  noget  at 
spise  her?"  (Luk.  24:41),  hvilket  var 
et  retorisk  spørgsmål  -  de  var  jo  i 
færd  med  at  spise,  og  det  vidste  han. 
De  bragte  ham  „et  stykke  af  en  stegt 
fisk  og  en  honningkage.  Og  han  tog 
det  og  spiste  det  i  deres  påsyn"  (Luk. 
24:42-43).  Og  derpå  fulgte  andre 
samtaler. 

De  ti  af  de  tolv  var  til  stede.  Vi  ved 
ikke,  af  hvilken  grund  Tomas  var 
fraværende.  Da  de  fortalte  Tomas 
om,  hvad  der  var  sket,  sagde  han: 
„Hvis  jeg  ikke  får  set  nagle- 
mærkerne og  stikker  min  hånd  i 
hans  side,  tror  jeg  det  ikke"  (se  Joh. 
20:25).  Nu  er  vi  blevet  vant  til  at  gå 
ud  fra,  at  dette  skyldtes  tvivl  fra  hans 
side,  hvad  det  også  var,  men  det  var 
ikke  mere  tvivlsomt  end  de  andres 
reaktioner,  da  de  gik  ud  fra,  at  Jesus 
var  en  ånd.  Tomas  antydede,  at  han 
endnu  ikke  havde  forstået  den  hånd- 
gribelige, bogstavelige  natur  af  op- 
standelsen, selv  om  han  burde  have 
accepteret  apostlenes  vidnesbyrd. 
Tomas  var  i  virkeligheden  den  tapre- 
ste af  de  tolv  -  han  var  den  eneste  af 
de  tolv,  som  sagde:  „Så  lad  os  gå 
med,  for  at  vi  kan  dø  sammen  med 
ham",  da  Jesus  beredte  sig  på  at 
oprejse  Lazarus  fra  de  døde,  og  de 
andre  sagde,  at  jøderne  dér  søgte  at 
dræbe  Herren  (se  Joh.  11:16). 
Disse  mænd  var  tapre  og  dygtige  og 
energiske,  men  de  var  ved  at  lære 
trin  for  trin,  skridt  for  skridt. 
En  uge  senere,  igen  på  en  sabbatsdag 
-  og  dette  danner  mønsteret  for 
helligholdelse  af  søndagen  som  sab- 
batsdag -  tilsyneladende  i  det  øvre 
værelse,  samledes  den  samme  eller 

en  lignende  gruppe.  Jesus  viste  sig, 
og  han  sagde  til  Tomas:  „Ræk  din 
finger  frem,  se,  her  er  mine  hænder; 
og  ræk  din  hånd  frem  og  stik  den  i 
min  side,  og  vær  ikke  vantro,  men 
troende"  (se  Joh.  20:27).  Så  faldt 
Tomas  øjensynligt  på  knæ  og  sagde: 
„Min  Herre  og  min  Gud"  (Joh. 
20:28).  Og  vi  går  ud  fra,  at  han 
modtog  indbydelsen  og  følte  og  be- 
rørte, sådan  som  de  andre  havde  følt 
og  berørt  ugen  før.  Og  så  kom  de 
ord,  der  fortalte  om,  hvor  velsignet 
den  var,  som  troede,  når  han  havde 
et,  men  hvor  andre  var  mere  velsig- 
nede, som  troede  uden  at  have  set  (se 
Joh.  20:29). 

Næste  gang  Herren  viste  sig  i  hen- 
hold til  skrifterne,  var  på  kysten  af 
Tiberiassøen.  Der  må  være  gået  no- 
gen tid.  Det  var  tidligt  om  morge- 
nen. Kun  syv  af  de  tolv  var  til  stede, 
og  fem  af  dem  nævnes  ved  navn.  De 


havde  fisket  hele  natten  og  havde 
ikke  fanget  noget.  Jesus  stod  på 
bredden  og  råbte  til  dem  og  sagde: 
„Mon  I  har  noget  at  spise,  børn?" 
Det  havde  de  ikke.  Han  sagde: 
„Kast  garnet  ud  på  højre  side,  så 
skal  I  få"  (se  Joh.  21:5-6),  hvilket 
minder  om  det  samme  mirakel,  der 
skete  i  hans  jordiske  liv  med  Zebe- 
dæussønnerne. 

Johannes,  der  havde  en  smule  mere 
åndelig  indsigt  end  de  andre,  sagde: 
„Det  er  Herren"  (Joh.  21:7).  Og 
Peter,  der  var  så  impulsiv,  kastede 
sin  svære  fiskertrøje  og  svømmede  i 
land  for  at  være  den  første  til  at  hilse 
på  Herren.  De  bragte  fisken  ind.  Da 
de  kom  ind  til  kysten,  så  de,  at  Jesus 
havde  tændt  ild,  hvorpå  han  kogte 
fisk  og  bagte  brød,  og  han  bad  også 
om  ekstra  fisk  fra  deres  forsyning  og 
lagde  dem  til  dem,  der  allerede  var 
kogt.  Så  spiste  de,  og  sandsynlig- 
heden taler  for  -  og  jeg  skal  fortælle 
hvorfor  senere  -  at  Jesus  også  spiste 
ved  den  lejlighed. 

Det  var  på  dette  tidspunkt,  at  Jesus 
tre  gange  spurgte  Peter,  om  han 
elskede  ham  og  gav  ham  den  store 
opgave  at  vogte  hans  får.  Det  var 
også  ved  den  lejlighed,  han  fortalte 
Johannes,  at  han  skulle  leve  og  bære 
vidnesbyrd  til  nationer  og  riger,  før 
han  ville  se  Herren  vende  tilbage  i  sin 
herlighed. 

Næste  gang  han  viste  sig  var  på 
bjerget  i  Galilæa.  Vi  kender  meget 
lidt  til  dette,  men  naturligvis  var  det 
et  storslået  og  pragtfuldt  syn  -  flere 
end  de  fem  hundrede  brødre  var 
samlet.  Det  leder  os  til  at  mene,  at 
der  også  har  været  kvinder  til  stede. 

Vi  antager,  at  han  har  fulgt  det 
samme  mønster,  som  han  fulgte 
blandt  nephiterne,  og  at  han  for  en 
udvalgt  gruppe  som  denne  ville  for- 
kynde mere  lærdom  og  udføre  flere 
gerninger,  end  han  ellers  ville  have 
gjort.  I  alle  tilfælde  var  det  ved 
denne  lejlighed,  han  påbød,  at  de 
tolv  skulle  „gå  ud  i  al  verden  og 
forkynde  evangeliet  for  al  skabnin- 
gen1'. Og  der  blev  uden  tvivl  sagt 
mange  andre  ting. 
Se,  dette  er  ottende  gang,  han  viste 
sig.  Derefter  viste  han  sig  for  Jakob 
(se  1.  Kor.  15:7). 

Den  tiende  gang,  som  Det  nye  Testa- 
mente taler  om,  er  ved  himmelfar- 
ten. Om  dette  ved  vi  kun,  at  fyrrety- 
ve dage  efter  hans  opstandelse  viste 
han  sig  for  de  elleve.  De  var  øjen- 


synligt vandret  ud  til  Oliebjerget;  og 
mens  de  var  på  Oliebjerget,  talte  de 
om  genoprettelsen  af  Israels  rige.  Og 
så  steg  han  op  til  Himlen.  Beretnin- 
gen siger,  at  to  engle  viste  sig  og 
sagde:  ,,I  galilæiske  mænd,  hvorfor 
står  I  og  ser  op  imod  Himmelen? 
Denne  Jesus,  som  er  optaget  fra  jer 
til  Himmelen,  han  skal  komme  igen 
på  samme  måde,  som  I  har  set  ham 
fare  til  Himmelen"  (Ap.G.  1:11). 
Af  denne  korte  gennemgang  lærer  vi 
flere  betydelige  ting:  vi  ved,  at  op- 
standne væsener,  som  har  deres  her- 
lighed i  sig,  kan  vandre,  sådan  som 
dødelige  gør  det  på  jorden;  at  de  kan 
samtale  og  diskutere  og  belære,  som 
de  gjorde  det  i  dødeligheden;  at  de 
både  kan  tilbageholde  og  åbenbare 
deres   sande   identitet;    at   de   kan 

bringe  deres  håndgribelige  legemer 
gennem  solide  mure;  at  de  har  lege- 
mer af  kød  og  ben,  der  kan  føles  på 
og  berøres;  og  at  de,  hvis  det  er 
nødvendigt  (og  på  særlige  tids- 
punkter) kan  bevare  kødets  ar  og 
sår;  at  de  kan  spise  og  fortære  føde; 
at  de  kan  forsvinde  for  jordiske  øjne 
og  transporteresig  selv  formedelst 
midler,  som  vi  ikke  kender. 
Og  hvordan  beviser  man  så,  at  Fade- 
ren og  Sønnen  viste  sig  for  Joseph 
Smith?  Hvordan  beviser  man  det 
frelsens  budskab,  som  Jesus  gav  de 
apostle?  Her  er  en  illustration,  og 
ordene  er  en  del  af  den  prædiken, 
som  Peter  holdt,  da  han  var  gået  til 
Kornelius'  hjem,  han,  der  var  blevet 
besøgt  af  en  engel,  og  som  havde 
vundet  særlig  yndest  for  Herren. 
Peter  sagde:  „Vi  er  vidner  om  alt, 
hvad  han  (Jesus)  har  gjort  både  i 
Jødeland  og  i  Jerusalem,  han,  som 
de  slog  ihjel  ved  at  hænge  ham  op  på 
et  træ. 

Ham  opvakte  Gud  på  den  tredie  dag 
og  lod  ham  blive  åbenbaret,  ikke  for 
hele  folket,  men  for  os,  der  forud  af 
Gud  var  udvalgt  til  vidner,  og  som 
spiste  og  drak  sammen  med  ham, 
efter  at  han  var  opstået  fra  de  døde. 
Og  han  har  pålagt  os  at  prædike  for 
folket  og  vidne,  at  han  er  bestemt  til 
dommer  over  levende  og  døde. 
Om  ham  vidner  alle  profeterne,  at 
enhver,  som  tror  på  ham,  skal  få 
syndernes  forladelse  ved  hans  navn" 
(Ap.G.  10:39-43,  fremhævelse  tilfø- 
jet). 

Den  måde,  hvorpå  Peter  og  de  andre 
af  „de  gamle'1  beviste,  at  Jesus  var 
Guds  Søn,  og  at  det  evangelium,  han 


forkyndte,  derfor  var  frelsesplanen, 
var,  at  få  fastslået,  at  han  var  opstået 
fra  de  døde.  Og  den  måde  I  beviser, 
at  et  menneske  oprejses  fra  de  døde, 
er,  fordi  det  er  noget  åndeligt,  at 
bære  vidnesbyrd  ved  Åndens  kraft 
om  at  I  ved  det  personligt,  og  at  det 
er  virkeligt  og  bogstaveligt  for  jer. 
Peter  kunne  være  gået  ind  i  en 
forsamling  og  have  sagt:  „Jeg  ved,  at 
Jesus  er  Herren,  for  Esajas  har  sagt 
dette  og  hint  om  ham.  Eller  en  af  de 
andre  profeter  har  sagt  det."  Og  det 
er  jeg  sikker  på,  at  han  af  en  eller 
anden  grund  har  gjort.  Men  det 
største  Peter  kunne  gøre,  var  at  stå 
frem  for  folket  og  sige:  „Jeg  ved,  han 
var  Guds  Søn,  Jeg  stod  der  i  det  øvre 
værelse.  Jeg  genkendte  ham.  Han  er 
den  mand,  som  udførte  sin  mission 
blandt  os  i  mere  end  tre  år.  Jeg  følte 
på  naglemærkerne  i  hans  hænder  og 
fødder.  Jeg  stak  min  hånd  ind  i 
spydsåret  i  hans  side.  Jeg  så  ham 
spise  -  han  spiste  fisk  og  et  stykke 
honningkage.  Han  har  et  legeme. 
Han  sagde,  at  det  legeme  bestod  af 
kød  og  ben.  Jeg  ved,  han  er  Guds 
Søn.  Jeg  er  hans  vidne!" 
Det  frelsende  budskab  forkyndes  af 
vidner,  og  dette  afsnit  af  Herren  Jesu 
liv  er  som  et  mønster,  der  viser,  hvad 
vi  bør  gøre,  når  vi  bærer  budskabet 
om  genoprettelsen  ud  til  vor  Faders 
andre  børn. 

Hvordan  beviser  vi  budskabet  om 
genoprettelsen?  Jo,  man  forkynder 
evangeliet.  Man  må  forkynde  frel- 
sens lærdomme,  for  ellers  vil  folk 
ikke  være  i  stand  til  at  dømme  eller 
på  intelligent  måde  veje  for  og  imod 
jeres  vidnesbyrd.  Fortæl  først,  hvad 

Gud  har  gjort  på  så  vidunderlig 
måde  i  vor  egen  tid.  Fortæl  hvordan 
himlene  har  åbnet  sig,  og  hvordan 
han  igen  har  talt,  og  hvordan  han 
har  gengivet  fylden  af  sit  evige  evan- 
gelium, sendt  himmelske  sendbud 
for  at  give  menneskene  nøgler,  kraft 
og  myndighed.  Og  når  I  har  fortalt 
sandheden  og  benyttet  de  hellige 
skrifter  til  det,  og  I  har  gjort  budska- 
bet så  ligetil  og  så  let  og  enkelt,  I  kan 
det,  så  er  det  afsluttende  og  overbe- 
visende og  afgørende,  der  er  tilbage, 
at  T  bærer  vidnesbyrd. 
Vi  har  som  medlemmer  af  kirken  og 
Guds  rige  på  jorden  modtaget  det, 
der  kaldes  Helligåndens  gave.  Og 
Helligåndens  gave  er  baseret  på  vo- 
res trofasthed,  retten  til  bestandigt 
følgeskab  af  det  medlem  af  Gud- 
dommen. Og  det  betyder,  at  Guds 
Helligånd,  der  er  en  åndelig  person,  i 
harmoni  med  loven,  evige  love,  som 
er  blevet  ordineret,  vil  tale  til  den 
ånd,  som  er  inden  i  os,  og  give  os 
evigt  bevis.  Og  vi  kalder  modtagel- 
sen af  det  bevis  for  et  vidnesbyrd.  Det 
kommer  som  åbenbaring  fra  Guds 
Helligånd. 

Et  vidnesbyrd  består  i  vor  tid  af  tre 
ting:  Det  består  af  viden  om,  at  Jesus 
er  Herren,  at  han  er  den  levende 
Guds  Søn,  som  blev  korsfæstet  for 
verdens  synder;  det  består  også  af 
den  kendsgerning,  at  Joseph  Smith 
var  en  Guds  profet,  kaldet  til  at 
gengive  de  evangeliske  sandheder  og 
at  være  åbenbarer  af  viden  om  Kri- 
stus til  vor  tid;  og  det  består  videre  af 
viden  om  at  Jesu  Kristi  Kirke  af 
Sidste  Dages  Hellige  er  den  eneste 
sande  og  levende  kirke  på  hele  jor- 


dens overflade,  det  eneste  sted,  hvor 
frelse  kan  findes,  den  organisation 
der  administrerer  evangeliet  og  der- 
for administrerer  frelse  til  menne- 
skene. 

Vi  forkynder  evangeliet.  Og  efter  at 
vi  har  belært  om  det  i  ligefremhed,  så 
godt  vi  er  i  stand  til  det,  bærer  vi 
vidnesbyrd,  og  vi  siger:  „Jeg  ved." 
Vi  siger,  at  Guds  Helligånd  har 
åbenbaret  til  mig,  til  os,  til  de  sidste 
dages  hellige,  at  dette  værk  er  sandt. 
Og  efter  at  vi  har  undervist  og  båret 
vidnesbyrd,  vil  enhver,  som  er  på 
bølgelængde,  enhver  som  har  beredt 
sig  åndeligt  til  at  modtage  sandhe- 
den, føle  i  sit  hjerte,  at  det,  vi  har 
sagt,  er  sandt.  Og  det  vil  ikke  være  et 
spørgsmål  der  kan  diskuteres;  det  vil 
ikke  være  noget,  der  kan  debatteres; 
det  vil  ikke  udarte  til  intelligent 
overbevisning.  Det  vil  være  en  åben- 
baring fra  Guds  Helligånd. 
Jeg  tror  dette  samme  mønster  er 
blevet  fulgt  i  enhver  tidsalder  og 
uddeling.  Jeg  tror  også,  at  vi  har 
noget  i  vor  tid,  der  er  højere  og  oven 
over  og  ud  over,  hvad  vi  har  haft  i 
nogen  tidligere  tid.  Herren  har  givet 
os  Mormons  Bog  som  et  vidnesbyrd 
om  sandheden,  og  den  -  Mormons 
Bog  -  „skal  overbevise  jøder  og  ikke- 
jøder  om,  at  Jesus  er  Kristus,  den 
evige  Gud,  som  åbenbarer  sig  til  alle 
folk'1  (fra  titelbladet  i  Mormons 
Bog).  Og  Mormons  Bog  kom  frem 
for  at  bevise  over  for  verden,  „at  den 
hellige  skrift  er  sand,  og  at  Gud 
inspirerer  menneskene  og  kalder 
dem  ...  i  denne  tid  og  slægt  såvel 
som  i  fordums  dage"  (L&P.  20:11). 
Hvis  vi  ikke  får  noget  ud  af  det  ved 

Jesu  liv,  der  gælder  for  os,  får  vi  ikke 
den  gavn,  som  vi  burde  få.  Vi  bør 
tage  hans  liv  og  tilrettelægge  vor 
tilværelse  efter  den  måde,  han  levede 
på.  Vi  bør  tage  episoder  fra  hans  liv 
og  af  dem  lære  den  opfattelse  og  de 
principper,  der  vil  sætte  os  i  stand  til 
i  lignende  situationer  at  gøre  det, 
som  vi  i  vor  tid  er  blevet  kaldet  til  at 
gøre.  Da  Herren  selv  bar  vidnesbyrd 
om  sandheden  af  Mormons  Bog, 
brugte  han  det  mest  højtidelige 
sprog,  der  er  kendt  af  menneskehe- 
den. Han  svor  med  en  ed.  Han  sagde 
med  hensyn  til  Joseph  Smith:  „Han 


har  oversat  den  del  af  bogen,  som  jeg 
befalede  ham  at  oversætte.  Og  det  er 
sandt,  så  vist  som  Herren,  jeres  Gud, 
lever."  (L&P.  17:6) 
Hvis  vi  på  rette  måde  er  på  bølge- 
længde med  og  forstår,  hvad  der  er 
involveret  i  de  evige  realiteter,  som 
vi  taler  om,  bør  vi  være  i  stand  til  at 
bære  den  samme  slags  vidnesbyrd 
med  hensyn  til  gengivelsen  af  evige 
sandheder  i  vor  tid.  Vi  bør  være  i 
stand  til  at  sige:  „Herren  har  på  ny 
genoprettet  og  opbygget  sit  rige 
blandt  menneskene."  Og  -  Gud  være 
vort  vidne  -  det  er  sandt.  □ 

HVORHEN  VI 

FØRES  VED 

AT  FØLGE  I 

HANS  FODSPOR 

Ældste  Vaughn  J.  Featherstone 
De  halvfjerds'  første  Kvorum 


Jeg  husker  historien  om  en  umætte- 
lig læser,  en  kvinde  som  havde  et 
studereværelse  fyldt  med  bøger. 
Hver  aften  kom  hun  hjem  og  læste  i 
en  bog  fra  sit  bibliotek.  Hun  læste 
alle  bøger,  hun  begyndte  på,  færdig 
til  sidste  blad. 

En  aften  bestemte  hun  sig  til  at  læse 
en  bog,  som  hun  specielt  havde 
undgået.  Hun  tog  bogen  ned  fra 
reolen  og  begyndte  at  læse.  Den  var 
meget  kedsommelig  og  uinteressant, 


men  hun  havde  lovet  sig  selv  aldrig 
at  begynde  at  læse  en  bog  uden  at 
læse  den  færdig.  Hun  fortsatte,  aften 
efter  aften,  indtil  hun  endelig  fik  læst 
den  sidste  side,  og  satte  bogen  på 
dens  plads  i  reolen,  idet  hun  for  sig 
selv  tænkte:  „Det  var  den  kedeligste 
bog,  jeg  nogen  sinde  har  læst!" 
Nogen  tid  senere  var  hun  ude  med 
en  herre,  hun  kendte,  og  han  spurg- 
te, om  hun  nogen  sinde  havde  læst 
en  bog,  hvis  titel  han  nævnte.  Det 

var  den   kedsommelige   bog;   hun 
kunne  godt  huske  den,  og  hun  sag- 
de: „Jo,  hvorfor?" 
Han  sagde:  „Jeg  skrev  den."  Og  så 
talte  de  om  den  bog. 
Senere  den  aften  gik  hun,  efter  at 
være  kommet  hjem,  ind  i  sit  arbejds- 
værelse, tog  bogen  ned  fra  reolen  og 
læste  i  den  hele  natten.  Da  solens 
første  stråler  viste  sig  på  himlen, 
lukkede  hun  bogen,  satte  den  tilbage 
på  reolen  og  sagde  ved  sig  selv:  „Det 
er  den  smukkeste  bog,  jeg  nogen 
sinde  har  læst."  Forskellen  var,  at 
hun  nu  kendte  forfatteren. 
I  Lære  og  Pagter  siger  Herren: 
„Lyt  til  ham  som  er  jeres  talsmand 
hos  Faderen,  og  som  taler  jeres  sag 
for  ham, 

og  siger:  Fader,  se  hans  lidelse  og 
død,  han,  som  ikke  gjorde  synd,  i 
hvem  du  har  velbehag.  Se  din  Søns 
blod,  som  blev  udgydt,  hans  blod, 
som  blev  udgydt,  hans  blod,  som  du 
hengav,  for  at  du  kunne  blive  herlig- 
gjort. 

Skån  derfor,  o  Fader,  disse  mine 
brødre,  der  tror  på  mit  navn,  at  de 
må  komme  til  mig  og  have  evigt  liv" 
(L&P.  45:3-5). 

Vi  må  komme  til  at  lære  vores 
forfatter  at  kende,  og  overmåde  me- 
get afhænger  for  evigt  af,  om  vi  gør 
det  eller  ikke. 

Jeg  tror,  at  jeg  i  mine  noget  begræn- 
sede studier  har  lært  mest  af  emnet 
Jesus  Kristus.  Jeg  ved  mere  og  har 
læst  mere  om  ham  og  har  tjent  i 
længere  tid  for  hans  sag  end  noget 
andet,  jeg  har  gjort  i  livet.  Jeg  er 
meget  glad  for  at  fortælle  jer  om 
mine  følelser  for  ham. 


Jeg  mener,  at  vi  lejlighedsvis  burde 
gå  tilbage  i  tiden  og  tænke  over 
Frelserens  liv  på  jorden.  Alma  sag- 
de: 

„Han  skal  fødes  af  Maria  i  Jerusa- 
lems land,  som  er  vore  fædres  land, 
og  hun  er  jomfru,  et  dyrebart  og 
udvalgt  redskab,  som  skal  blive 
overskygget  og  undfange  ved  den 
Helligånds  kraft  og  føde  en  søn, 
ham,  Guds  Søn. 

Og  han  skal  gå  frem  og  lide  sorg  og 
smerte  og  alle  slags  fristelser,  for  e 
ordet  må  blive  fuldbyrdet,  som  si- 
ger: ,Han  vil  påtage  sig  sit  folks 
sorger  og  smerter.' 
Og  han  vil  påtage  sig  døden,  så  han 
kan  løse  dødens  bånd,  som  binder 
hans  folk;  og  han  vil  påtage  sig  deres 
skrøbeligheder,  så  hans  hjerte  kan 
fyldes  med  barmhjertighed  efter  kø- 
det, så  han  ifølge  kødet  kan  vide, 
hvorledes  han  kan  hjælpe  sit  folk  i 
forhold  til  deres  skrøbeligheder. 
Og  Ånden  kender  alle  ting;  men 
Guds  Søn  lider  efter  kødet,  så  han 
kan  påtage  sig  sit  folks  synder  og 
udslette  deres  overtrædelser  ifølge 
sin  befriende  magt;  det  er  det  vidnes- 
byrd, som  er  i  mig."  (Alma  7: 10-12.) 
Jeg  går  ud  fra,  at  for  virkeligt  at 
undersøge  Frelserens  tilværelse  på 
jorden  må  jeg  beskrive,  hvad  det  i 
virkeligheden  er,  han  gør  for  os  i 
dagliglivet.  Går  vi  i  hans  fodspor,  vil 
vi  komme  til  bestemte  steder,  hvor  vi 
måtte  gå  ud  fra,  at  livet  ellers  aldrig 
ville  bringe  os.  Lad  mig  blot  nævne 
nogle  få  steder,  hvor  vi  ved  at  gå  i 
hans  fodspor  føres  til.  Vi  læser  så 
ofte  om  enken,  som  lagde  sin  skærv  i 
tempelkassen.    Antagelig   har   hun 

følt  sig  meget  beskæmmet  over  kun 
at  være  i  stand  til  at  give  så  uhyre 
lidt.  Jamen  jeg  så  en  enke  komme  til 
biskoppen  til  tiendeopgørelse  og  si- 
ge: „Det  er  min  fulde  tiende,  55 
dollars  -  ca.  330  kroner)."  Så  måtte 
hendes  indtægt  have  været  550  dol- 
lars. Derfra  skal  så  trækkes  de  55, 
hvorefter  hun  kunne  disponere  over 
495  dollars  (ca.  3000  kroner).  Med  et 
kærligt  og  ydmygt  smil  sagde  hun: 
,,Det  er  alt,  hvad  der  var,  biskop, 
men  det  er  en  fuld  tiende."  Og  vi 
taler  om  eksistensminimumsbeløb 
på  4.500  dollars  og  senest  helt  op  til 
7.500  dollars  (ca.  45.000  kroner)!  Jeg 
er  ikke  sikker  på,  at  vi  helt  forstår 
det.  Der  findes  mennesker,  der  er 
fattige  i  sjælen,  sådanne,  der  er  fatti- 
ge i  ånden  -  og  så  er  der  dem,  der  er 
rige  i  ånden,  sådanne  som  denne 
kærlige  søster. 

Når  vi  tænker  på  Frelseren,  tænker 
vi  også  på  den  kvinde,  som  led  af 
blødninger  -  og  som  havde  lidt  hver 
eneste  dag  i  tolv  år.  Hun  havde 
frekventeret  mange  læger,  havde 
brugt  alle  sine  penge  derpå,  men 
sygdommen  var  kun  blevet  værre. 
Så  hørte  hun,  at  Jesus  ville  komme 
gennem  gaden.  Og  der  stod  hun  så  i 
desperation,  da  han  dukkede  op  og 
jeg  er  sikker  på,  at  hun  måtte  bane 
sig  vej  gennem  mængden  og  ved  sig 
selv  tænke:  „Kan  jeg  blot  komme  til 
at  røre  ved  hans  tøj,  vil  jeg  blive 
helbredt,"  -  og  det  lykkedes  hende  at 
røre  ved  tøjet  og  blive  helbredt. 
Frelseren  standsede  op  og  sagde: 
„Hvem  rørte  ved  mig?"  Disciplene 
sagde:  „Hvad  mener  du,  hvem  rørte 
dig?  Med  alle  disse  mange  menne- 


sker, der  maser  sig  på!"  Idet  han 
vendte  sig  og  betragtede  de  mange 
mennesker  omkring  sig,  har  han 
uden  tvivl  lagt  mærke  til  denne  kvin- 
de, der  nok  har  været  så  åbenbar  for 
ham,  som  var  hun  en  elektrisk  pære. 


Da  solens  første  stråler  viste 

sig  på  himlen,  lukkede  hun 

bogen,  satte  den  tilbage  på 

reolen  og  sagde  ved  sig  selv: 

,,Det  er  den  smukkeste  bog, 

jeg  nogen  sinde  har  læst." 

Forskellen  var,  at  hun  nu 

kendte  forfatteren. 


Hvis  jeg  læser  rigtigt  mellem  linierne 
i  beretningen  i  Bibelen,  følte  hun  sig 
skyldig  og  sagde  til  sig  selv:  „Jeg 
burde  have  bedt  om  forlov."  Så  hun 
trådte  frem  og  knælede  for  ham  og 
tilstod  ligefremt:  „Herre,  det  var 
mig."  Og  så  sagde  han:  „Min  datter, 
din  tro  har  frelst  dig."  (se  Mark. 
5:24-34).  Jeg  elsker  ham  for  det. 
Jeg  elsker  ham  også  for  andet,  for  de 
andre  steder,  hvor  det  at  vandre  i 
hans  fodspor  har  bragt  mig.  Jeg 
elsker  ham  for  en  tefefonopringning 
fra  Idaho.  Et  ungt  par  havde  netop 
fået  tvillinger,  der  var  født  længe  før 
tiden.  Den  ene  af  dem  klarede  sig 
nogenlunde,  mens  den  anden  som 
kun  vejede  625  gr.,  blev  bragt  til 
University  of  Utah's  hospital.  Prøv 
bare  at  forestillejer  ca.  6  dl.  vand,  så 

har  I  størrelsen  af  denne  lille  sjæl. 
Jeg  blev  ringet  op  fra  Idaho:  „Han  er 
blevet  salvet,  men  kunne  du  ikke 
køre  til  hospitalet  og  give  ham  en 
velsignelse?" 

Jeg  arrangerede  det,  så  jeg  kunne 
gøre  det  på  det  eneste  tidspunkt,  der 
den  dag  var  muligt,  klokken  5  om 
morgenen.  Jeg  kørte  til  hospitalet, 
gik  ind  i  det  pågældende  værelse  og 
fandt  frem  til  den  rigtige  kuvøse.  Jeg 
lagde  fingrene  -  så  mange,  der  var 
plads  til  -  på  den  lille  sjæls  pande, 
gav  en  velsignelse  og  fik  det  indtryk 
fra  Gud,  at  en  dag  ville  denne  dreng  - 
idag  182  cm  høj  med  en  vægt  på  lige 
ved  100  kg  -  komme  til  at  udføre  en 
mission  for  Herren. 
Der  er  andre  oplevelser.  Da  jeg 
engang  tog  afsted  fra  en  konference, 
var  der  en  kær  familie,  der  standsede 
mig.  De  kendte  en  mand,  der  ikke 
var  medlem,  og  som  havde  nogle 
alvorlige  problemer,  og  de  spurgte, 
om  jeg  ville  give  ham  en  velsignelse. 
Vi  tog  til  hans  lejlighed.  I  daglig- 
stuen var  der  to  møbler,  en  sække- 
stol og  et  stereosæt  -  og  intet  andet. 
En  lille  pige  på  ni  år  passede  sin  far, 
fordi  moderen,  da  hun  fik  at  vide,  at 
manden  havde  kræft,  havde  forladt 
ham  sammen  med  pigen  og  en  yngre 
bror.  Pigen  bragte  os  ind  i  sovevæ- 
relset, og  der  lå  denne  mand  på 
bunden  af  en  køjeseng.  Han  var  182 
cm  høj  og  vejede  ca.  35  kg.  Vi 
salvede  ham,  men  havde  indtryk  af, 
at  han  ikke  ville  overleve.  Men  vi 
følte  os  tilskyndede  til  at  velsigne 
ham  med  det,  der  ville  være  af 
største  værdi  for  ham:  at  hans  søn  og 
datter  ville  finde  beskyttelse,  at  engle 


ville  vandre  med  dem  gennem  livet, 
at  de  ville  blive  beskyttede,  når  han 
ikke  længere  kunne  gøre  det.  Man 
kan  ikke  købe  den  slags  oplevelser 
for  alverdens  penge. 
Ved  at  prøve  at  gå  i  Herrens  fodspor 
kom  jeg  fornylig  i  kontakt  med  en 
ung  mand  og  hans  far.  Den  unge 
mand  og  en  ven  var  på  tur  i  bjergene 
ved  byen  Cody  i  Wyoming.  Vennen 
hoppede  over  en  stærkstrøms- 
ledning  der  var  faldet  ned,  men  den 
unge  mand  faldt  over  den  og  fik 
strømmen  gennem  sig.  Vennen  løb 
hele  vejen  tilbage  til  byen,  hvor 
faderen  boede  og  det  var  ikke  nogen 
kort  vej  -  og  fortalte  manden  om, 
hvordan  hans  søn  var  blevet  ramt  af 
strømmen  og  var  død.  Faderen,  der 
ikke  var  nogen  ung  mand,  løb  hele 
vejen  op  til  stedet,  og  det  tog  om- 
kring 15  minutter.  Da  han  kom  der- 
til, hvor  drengen  stadig  lå  hen  over 
ledningerne,  lykkedes  det  ham  ved 
hjælp  af  en  gren  at  få  drengen  væk 
fra  ledningerne,  og  han  sagde:  „I 
Jesu  Kristi  navn  og  med  det  hellige 
melkisedekske  præstedømmes  myn- 
dighed befaler  jeg  dig  at  leve."  Den 
døde  dreng  slog  sine  øjne  op  i  fade- 
rens arme  og  blev  bragt  til  Universi- 
ty  of  Utah's  lægecenter,  hvorfra  han 
snart  efter  kunne  udskrives  som  hel- 
bredt. 

Herren  ikke  alene  giver  os  storslåede 
oplevelser,  men  han  vil  også  foran- 
dre hele  vor  tilværelse.  Jeg  genkalder 
mig  historien  om  de  tre  soldater 
Sjadrak,  Mesjak  og  Abed-Nego, 
Daniels  venner,  som  blev  kaldt  til 
kong  Nebubadnezar,  fordi  de  næg- 
tede at  tilbede  hans  afguder.  I  sin 

vrede  sagde  kongen  til  dem:  „Hvis  I 
er  rede  til  at  falde  ned  og  tilbede 
billedstøtten,  som  jeg  har  ladet  lave, 
så  er  alt  godt;  men  gør  I  det  ikke, 
skal  I  på  stedet  kastes  i  den  gloende 
ovn."  (Dan.  5:15) 
Kan  I  forestille  jer  det  pres,  han 
lagde  på  disse  tre  gode  hebraiske 
unge  mænd?  Det  var  ikke  bare  en 
smule  pression,  en  smule  fristelse, 
men  det  gjaldt  deres  liv  for  alvor. 
Og  så  svarede  de  på  denne  måde: 
„Kong  Nebukadnezar  .  .  .  vor  Gud, 
som  vi  dyrker,  kan  fri  os  af  den 
gloende  ovn,  og  han  vil  fri  os  af  din 
hånd,  o  konge."  Og  så  kommer  det: 
„Men  hvis  ikke,  så  må  du  vide,  o 
konge,  at  din  gud  dyrker  vi  dog  ikke, 


„Jeg  tænker  på  en  aften  for 

nogle  år  siden,  da  jeg  lå  på 

min  seng,  og  blev  klar  over, 

at  før  jeg  kunne  være  værdig 

til  den  høje  stilling,  hvortil 
jeg  var  blevet  kaldet,  måtte 

jeg  elske  og  tilgive  enhver 
sjæl,  der  gik  på  jorden." 

Præsident  Harold  B.  Lee. 


og  guldbilledstøtten,  som  du  har 
ladet  opstille,  tilbeder  vi  ikke." 
(Dan.  3:16-18) 

Jeg  mener,  at  den,  som  har  en  sådan 
indflydelse  på  tre  unge  mænd,  og 
som  har  samme  indflydelse  på  jeres 
og  mit  liv,  yder  noget  meget  reelt, 


hvortil  vi  kan  holde  os  fast.  Jeg 
tænker  på  den  erklæring,  som  så  ofte 
citeres  fra  Peter:  „Du  er  Kristus,  den 
levende  Guds  Søn."  (Matt.  16:16) 
Det  er  noget,  jeg  påskønner. 
Og  vi  tænker  påprofeten  Joseph  og 
på  Hyrum,  Willard  Richards,  John 
Taylor  og  andre,  som  stod  i  fare  for 
at  blive  dræbt.  WillardRichards  sag- 
de til  profeten  Joseph:  „Joseph,  hvis 
du  er  dømt  til  at  dø,  så  vil  jeg  dø  i  dit 
sted." 

Joseph  sagde,  fordi  han  vidste  no- 
get, som  ikke  mange  vidste  på  det 
tidspunkt:  „Men  Willard,  det  kan 
du  ikke  gøre." 

Willard  Richards  sagde:  „Jo  Joseph. 
men  det  vil  jeg."  (se  History  of  the 
Church  6:616) 

Det  er  sådan  noget,  der  hjælper  os  til 
at  forstå,  hvad  slags  mænd  det  er, 
der  er  involveret  i  Herrens  tjeneste. 
Jesus  er  virkelig  vor  Skaber. 
Da  Frelseren  forkyndte  nogle  yderst 
strenge  lærdomme,  begyndte  disci- 
plene to  og  to  at  trække  sig  tilbage, 
og  de  vandrede  aldrig  senere  med 
ham.  Til  sidst  var  alt,  hvad  der  var 
tilbage  de  tolv  apostle,  og  han  sagde 
til  dem,  sandsynligvis  med  tungt 
hjerte:  „Vil  I  også  gå  bort?"  Og 
Peter  sagde:  „Herre!  til  hvem  skal  vi 
gå  hen?  Du  har  det  evige  livs  ord.  Og 
vi  er  kommet  til  den  tro  og  erkendel- 
se, at  du  er  Guds  Hellige."  (Joh. 
6:67-69) 

Ville  I  tænke  sådan?  Til  hvem  skulle 
vi  gå  hen,  hvis  ikke  til  ham?  Hvor  i 
hele  verden?  Til  hvem  kunne  vi  have 
tillid?  Hvor  kunne  vi  finde  den  fred, 
som  overgår  al  forstand?  Hvor  kan 
vi,  når  vi  er  nået  til  den  yderste 

grænse,  til  bjerge,  der  er  for  høje  til 
at  komme  over,  og  for  brede  til  at  gå 
igennem,  hvor  kan  vi  gå,  når  vi 
behøver  at  komme  om  på  den  anden 
side,  undtagen  netop  til  ham? 
Jeg  mener,  at  vi  bør  tænke  på, 
hvordan  dette  påvirker  jer  og  mig. 
Hvis  vi  skal  gøre  os  håb  om  at 
vandre  med  ham,  er  vi  nødt  til  at  leve 
et  kristent  liv.  Præsident  Harold  B. 
Lee  sagde:  „Jeg  tænker  på  en  aften 
for  nogle  år  siden,  da  jeg  lå  på  min 
seng,  og  blev  klar  over,  at  før  jeg 
kunne  være  værdig  til  den  høje  stil- 
ling, hvortil  jeg  var  blevet  kaldet, 
måtte  jeg  elske  og  tilgive  enhver  sjæl, 
der  gik  på  jorden,  og  den  gang  blev 
jeg  klar  over  situationen,  og  jeg 
modtog  en  fred  og  et  mål  og  trøst  og 
inspiration,  der  fortalte  mig  om  det, 
der  skulle  komme,  og  gav  mig 
sådanne  indtryk,  som  jeg  vidste, 
kom  fra  guddommelig  kilde."  (Im- 
provement  Era,  nov.  1946,  s.  760) 
Jeg  spekulerer  på,  om  han  mon 
dengang  vidste,  at  han  ville  blive 
profet,  seer  og  åbenbarer  for  denne 
kirke.  Jeg  mener,  som  han,  at  vi  må 
elske  og  tilgive  enhver  sjæl,  som 
vandrer  på  denne  jord  -  en  vildfaren 
søn,  en  mand,  en  hustru,  måske  en 
fraskilt  tidligere  ægtefælle,  måske 
nogen,  som  har  såret  os  dybt.  Hvis  vi 
ønsker  at  være  som  Kristus,  må  vi 
elske  og  tilgive  enhver  sjæl,  der  van- 
drer på  jorden.  Så  er  vi  berettigede  til 
den  fred. 

Ældste  James  E.  Talmage  sagde,  at 
prisen  altid  er  den  samme  for  hver 


eneste  af  os,  når  vi  accepterer  Kri- 
stus og  ham  korsfæstet.  Prisen  for 
tid  og  al  evighed  vil  altid  være  den 
samme.  Den  er  ganske  enkelt  alt, 
hvad  vi  har.  Hvis  vi  virkelig  vil  være 
hans  disciple,  kan  prisen  aldrig  blive 
mindre  end  alt,  hvad  vi  har.  Nogle  af 
os  vil  måske  sige:  „Jeg  vil  gå  så  langt, 
dertil  og  ikke  længere."  Med  en 
sådan  indstilling  tror  jeg  ikke,  vi  vil 
kvalificere  os  som  sande  disciple. 
Hør  disse  ord  af  vor  tids  profet, 
præsident  Spencer  W.  Kimball: 
„Kom  til  den  overrislede  have,  til 
herlige  træers  skygge,  til  den  uforan- 
derlige sandhed. 

Kom  med  til  visheden,  til  trygheden, 
til  uforanderligheden.  Her  løber  de 
kølige  vande.  Kildespringet  tørrer 
ikke  ud. 

Kom  og  lyt  til  en  profets  stemme  og 
hør  Guds  ord."  (Konferencetale  fra 
april  1971,  gengivet  i  Den  danske 
Stjerne  for  oktober  1971) 

Her  har  vi  det  naturligvis.  Vi  er  nødt 
til  at  komme  til  det  sted,  hvor  vi  kan 
finde  ham  og  vide,  at  han  er  vore 
sjæles  kaptajn.  Hvis  vi  kan  acceptere 
ham  og  frigøre  os  for  vort  eget 
væsens  stolthed  og  tjene  vore  med- 
mennesker, så  kan  vi  vandre  i  hans 
fodspor. 

„Vend  alle  jeres  tanker  mod  mig. 
Tvivl  ikke,  frygt  ikke. 

Betragt  sårene  i  min  side  og  naglega- 
bene i  mine  hænder  og  fødder;  hold 
mine  bud,  og  I  skal  arve  himmeriges 
rige.  Amen."  (L&P.  36:  37)  □ 

TDGKATASTROFE 

EvJIfeeliet  i  funktion  i  Thailand 


Carole  Osborne  Cole 

i  samarbejde  med  hjælpeforeningens  generalbestyrelse 

Yupha   Thubthimthong  stod   lamslået 
ved  sceneriet  foran  sig.  Frygt,  modvilje 
og  rædsel  overvældede  hende;  hun  hav- 
de lyst  til  at  flygte  derfra,  ønskede  ikke  at 
blive  en  del  deraf,  heller  ikke  at  hjælpe. 
Foran  hende  lå  ruinerne  af  det  forulyk- 
kede tog  -  et  passagertog  fra  Ban  Pong 
og  et  godstog,  der  skulle  til  det  sydlige 
Thailand,  var  stødt  frontalt  sammen  nær 
stationen,  og  passagertoget  var  blevet 
afsporet.  Mange  mennesker  var  blevet 
dræbt,    og   mange    flere    var   alvorligt 
sårede  og  indespærret  i  det  rygende  vrag. 
Yupha,  medlem  af  Thailands  kvindelige 
velfærd  s  tjenes  te,    var    blevet    kaldt    til 
hjælp.  Hun  havde  tøvet  kun  længe  nok 
til  at  tage  den  blå  tjenesteuniform  på  og 
var  så  ilet  til  ulykkesstedet.  Men  hun 
havde  ikke  været  forberedt  på  det  frygte- 
lige syn,  der  mødte  hende  der.  Mens  hun 
tøvede  syntes  det,  som  om  „den  stille, 
sagte  stemme"  hviskede  til  hende:  „Du 
er  en  sidste  dages  hellig.  Du  bør  lade  dit 
lys  skinne  for  verden.  Du  må  være  stærk 
nok  og  modig  nok  til  at  hjælpe."  Styrket 
med    fornyet    mod    tog    hun    en    dyb 
indånding  og  begyndte  den  grusomme 
opgave  at  trække  mennesker  ud  af  rui- 
nerne og  gøre  de  sårede  parat  til  trans- 
port til  hospitalet. 

Selv  om  hele  området  forekom  dækket 
med  blod,  og  en  styg  stank  hang  i  luften, 
arbejdede  Yupha  beslutsomt  og  kom 


snart  til  en  kvinde,  der  næsten  var  blevet 
knust  under  en  tung  olietank.  Yupha 
skyndte  sig  at  hjælpe  hende,  da  hun  blev 
klar  over,  at  kvinden  var  gravid  i  sidste 
måned.  Idet  tanken  blev  løftet  op,  fødtes 
barnet.  Overvældet  forlod  Yupha  stedet 
med  en  undskyldning.  Hun  måtte  have 
tid  til  at  genvinde  modet.  Mens  hun  i 
blinde  famlede  sig  frem  for  at  finde  et 
sted,  hvor  hun  kunne  falde  til  ro,  stod 
hun  pludselig  over  for  en  kvinde,  der 
svingede  en   stok  mod  hende:   „Mine 
børn  er  døde  på  grund  af  jer!  Se  bare  på 
al  den  ødelæggelse,  jeres  ubetænksom- 
hed og  skødesløshed  har  forårsaget!" 
Yupha  veg  tilbage  for  den  truende  kvin- 
de, til  at  begynde  med  forvirret  over 
hendes    beskyldninger.     Kvinden    var 
overvældet  af  sorg,   fordi   hun   havde 
mistet  to  børn  ved  ulykken  og  endnu 
kun  fundet  det  ene  af  dem.  Den  stakkels 
mor  havde  bemærket  Yuphas  uniform 
og  havde  forvekslet  den  med  jernbane- 
personalets. 

Så  roligt  hun  kunne  forklarede  Yupha, 
at  hun  ikke  arbejdede  for  jernbanen, 
men  at  hun  var  kommet  for  at  hjælpe. 
Tre  politibetjente  havde  lagt  mærke  til 
konflikten  og  advarede  moderen  om,  at 
hun  ville  blive  arresteret,  hvis  hun  gene- 
rede Yupha. 

„Hvad  nu,  hvis  den  mor  var  mig  selv?" 
tænkte  Yupha.  „Ville  jeg  ikke  også  være 
blevet  syg  af  sorg?"  Hun  vendte  sig  til 
betjentene  og  sagde:  „Nej,  gør  hende 
ikke  noget.  Hun  reagerer  kun  naturligt 
på  grund  af  sin  sorg."  Overrasket  prote- 
sterede betjentene  og  sagde,  at  kvinden 
jo  havde  prøvet  at  slå  Yupha  og  måske 
ville  gøre  det  igen. 

„Jeg  er  ikke  bange,"  svarede  hun.  „Vor 
himmelske  Fader  lærer,  at  vi  alle  er 
søskende;  vi  må  elske  hverandre.  Hun  vil 
ikke  skade  mig." 

Tvivlende  slap  betjentene  kvinden,  og 
Yupha  fortsatte  sin  forfærdelige  opgave. 
Det  vanskelige  og  hjerteskærende  arbej- 
de tog  endnu  mange  timer. 
Så  begyndte  man  en  langvarig  søgen 
blandt  hjælperne  efter  nogen,  som  havde 
blodtype  „O".  En  lille  pige  skulle  opere- 
res, og  hospitalet  havde  ikke  mere  af  den 
type  blod.  Uden  blod  og  operation  ville 
barnet  uvægerligt  dø.  Yupha  stillede  sig 
til  rådighed  og  kørte  til  hospitalet  for  at 
give  det  nødvendige  blod.  Det  havde 
hun  aldrig  før  prøvet,  og  da  man  havde 
så  hårdt  brug  for  mere  end  den  sædvanli- 
ge mængde,  tog  man  mere  end  en  halv 
liter  fra  hendes  årer.  En  stemning  af 
yderste  nød  hvilede  over  hospitalet  og 
dets  funktionærer.  Uden  at  være  klar 
over,  at  hun  burde  hvile  efter  at  have 
afgivet  blod,  vendte  Yupha  fra  hospita- 
let direkte  tilbage  til  ulykkesstedet. 
Sent  på  eftermiddagen  var  de  værste 
opgaver  løst,  og  Yuphas  tanker  vendte 
tilbage  til  hendes  egne  børn  og  deres 
behov.  Hun  gjorde  sig  klar  til  at  tage 
hjem.  Men  før  hun  kom  afsted,  bad  en 
jernbaneofficer  alle  de  frivillige  hjælpere 
komme  med  til  det  hospitalt,  hvor  Yup- 
ha havde  givet  blod.  Chefen  ønskede  at 
mødes  med  dem  og  give  udtryk  for  sin 
påskønnelse.  Til  stede  var  også  sund- 
hedsministeren, som  takkede  hjælperne, 
og  midt  under  het  hele  kom  den  sorgbe- 
tyngte  mor  fra  stationen  ind  i  salen  og  så 
ud  til  at  søge  nogen.  En  læge  spurgte 
højt:  ,,Er  der  en  mrs.  Yupha  tilstede?"  (I 
Thailand  er  det  almindeligt  at  tiltale  folk 
ved  deres  fornavn,  snarere  end  ved  efter- 
navn, som  vi  gør  det  her).  Da  hun  var 
klar  over,  at  hun  måtte  stå  ved,  hvem 
hun  var,  gav  Yupha  sig  tøvende  til 
kende.  Kvinden  havde  nu  set  hende,  løb 
hen  til  hende,  og  begyndte  så  at  græde. 
Yupha  stirrede  forvildet  på  lægen.  „Der- 


es blod  har  reddet  denne  kvindes  dat- 
ter,1' forklarede  han.  ,,Hun  er  kommet 
for  at  sige  Dem  tak." 
Yuphas  ansigt  viste  hendes  lettelse,  da 
kvinden  med  tårer  i  øjnene  gav  udtryk 
for  sin  taknemmelighed,  og  derpå  spurg- 
te: „Hvordan  kan  De  være  så  rolig?  Da 
jeg  talte  så  vredt  til  Dem,  forblev  De 
rolig.  Hvad  får  Dem  til  det?" 
Yuphas  svar  var  omtrent  det  samme, 
som  hun  havde  givet  betjentene  tidligere 
på  dagen:  „Min  kirke  lærer,  at  vi  alle  er 
søskende  og  burde  elske  hinanden,  lige- 
gyldigt hvem  det  er,  eller  hvad  de  gør." 
Denne  samtale  blev  overværet  af  sund- 
hedsministeren, dr.  Martin.  Han  var 
dybt  imponeret  over  Yupha  og  hendes 
svar  til  den  engang  så  sorgbetyngte  men 
nu  så  lykkelige  mor. 
Dr.  Martin  var  vanskeligt  stillet.  Han 
havde  tidligere  været  leder  af  uddannel- 
sessektoren, der  ledede  religionsdeparte- 
mentet.  som  havde  indført  strenge  re- 
striktioner over  for  SDH-missionærer- 
ne.  Dr.  Martins  bemærkninger  var  der- 
for særdeles  velkomne.  Han  talte  om  den 
smukke  måde,  hvorpå  Yupha  havde 
reageret  i  en  vanskelig  situation,  han 
erkendte  frugterne  af  de  sidste  dages 
helliges  missionering  og  lovede,  at  for 
fremtiden  ville  han  arbejde  for  lettelse  af 
restriktionerne. 

Imens  bad  den  taknemmelige  mor  om 
oplysninger  om  kirken  og  dens  lære. 
„Må  jeg  komme  i  jeres  kirke,  når  jeg  har 
sørget  for  at  få  mit  barn  begravet?" 
„Du  er  altid  velkommen,"  forsikrede 
Yupha  hende. 

Og  endelig  var  den  lange  dag  forbi. 
Yupha  vendte  tilbage  til  sit  eget  hjem  og 
børn,  udmattet  men  med  en  varm  og 
behagelig  følelse  af  at  have  lyttet  til 
åndens  „sagte  og  stille  stemme"  og  at 
have  sat  sin  tro  i  funktion. 


24 


HUN 
DELTE 
UD  AF 
SIN 
FATTIGDOM 

Martha  P.  Taysom 


Det  var  en  kold  vinterdag  i  februar 
måned,  da  jeg  ringede  på  hos  søster 
Chandler.  „Hallo,"  sagde  jeg  højt,  idet 
jeg  åbnede  døren  en  smule  for  det  tilfæl- 
de, at  hun  ikke  kunne  høre  klokken. 
„Hviler  du  dig?" 

Søster  Chandler  bevægede  sig  langsomt 
fra  køkkenet  til  døren.  Hun  var  lille  og 
duknakket  og  haltede  lidt.  Hendes  lange 
bomuldskjole  var  som  altid  plettet  af  at 
bære  kul  til  sin  tykmavede  kakkelovn, 
der  krævede  bestandig  overvågen  for  at 
holde  det  lille  hus  varmt.  Hendes  hvide 
hår,   der  også   var  plettet   af  kulstøv, 


indrammede  et  ansigt,  der  var  træt  af  79 
års  vanskeligheder.  Men  det  var  også  et 
afklaret  ansigt,  for  så  længe  hun  havde 
kul  nok  til  at  opvarme  huset  om  vinte- 
ren, og  en  smule  at  spise,  havde  hun  alt, 
hvad  hun  behøvede  for  at  være  lykkelig. 
Jeg  huskede  nu,  hvordan  jeg  havde 
stirret  og  næppe  kunne  tro  mine  egne 
øjne,  da  jeg  første  gang  fik  at  vide,  at  hun 
klarede  sig  for  59  dollars  (omkring  350 
kroner)  om  måneden.  Der  var  kun  to 
værelser  i  huset.  I  det  første  var  der  den 
temperamentsfulde  kakkelovn,  en  dob- 
beltseng, en  udslidt  sofa  og  en  faldefær- 

dig  kommode.  Det  andet  værelse,  køk- 
kenet, havde  en  lille  ovn,  et  bord  og  to 
stole  foruden  nogle  få  hylder  til 
husgeråd  og  opbevaring  af  en  smule 
fødevarer.  Første  gang  vi  traf  hende 
havde  hun  ikke  fået  indlagt  vand  og  ikke 
noget  badeværelse. 

I  de  år,  min  mand  havde  været  hendes 
hjemmelærer,  havde  vi  ofte  besøgt  hen- 
de. Når  vi  kom  om  aftenen,  var  huset 
uvægerligt  mørkt.  Den  eneste  nøgne 
pære  blev  tændt,  når  vi  ringede  på,  og 
omgående  slukket,  når  vi  begyndte  at 
køre  væk. 

Søster  Chandler  havde  tilsluttet  sig  kir- 
ken som  ung  brud  -  hendes  mand  var 
allerede  medlem  -  og  hun  fortalte  gerne 
om  den  tid,  da  der  ikke  var  hverken  gren 
eller  stav.  Deres  eneste  kontakt  med 
kirken  var  når  der  lejlighedsvis  kom  en 
rejse-missionær  eller  to  forbi.  Men  hun 
var  altid  forblevet  trofast  og  fortalte 
engang  om,  hvordan  hendes  vidnesbyrd 
havde  holdt  hende  oppe,  da  hendes  to 
døtre  døde  under  influenzaepidemien  i 
1918. 

I  de  få  måneder,  jeg  havde  været  præsi- 
dent for  hjælpeforeningen,  havde  jeg 
aldrig  hørt  hende  klage  over  sine  forhold 
eller  bede  om  hjælp  fra  kirken.  Men  vi 
hjalp  hende  med  spisevarer,  når  hun 
ikke  havde  flere  penge,  og  hen  mod 
slutningen  af  måneden,  en  ugestid  før 
hendes  check  med  pension  kom  forsøgte 
jeg  altid  at  besøge  hende  for  at  se, 
hvordan  hun  klarede  sig. 
Nu  lyste  søster  Chandlers  øjne  af  glæde 
over  at  få  besøg.  „Kom  indenfor!1'  sagde 


hun.  „Jeg  var  lige  ved  at  spise."  Hun  var 
genert  og  talte  aldrig  højere  end  en 
hvisken. 

„Lad  dig  ikke  afbryde.  Jeg  vil  bare 
snakke,  mens  du  spiser,"  sagde  jeg. 
Jeg  tog  hende  forsigtigt  ved  armen,  og  vi 
begyndte  langsomt  at  gå  hen  mod  køk- 
kenet. Idet  vi  gik  forbi  kommoden, 
standsede  hun  for  at  tage  noget  fra  den 
øverste  skuffe.  Jeg  så  hurtigt  hen  på 
hendes  frokost.  Den  bestod  af  en  smule 
mel  og  vand,  der  var  blevet  lavet  til  en 
slags  hvid  vælling,  intet  andet. 
„Søster  Chandler,  er  det  alt,  hvad  du  har 
at  spise?" 

„Ja,  det  er  alt,  men  det  gør  ikke  noget. 
Min  check  kommer  om  et  par  dage.  Men 
vil  du  ikke  nok  tage  dette  her  med  til 
biskoppen?"  Hun  rakte  mig  en  krøllet 
tiendekuvert.  „Der  har  ikke  været  nogen 
hjemmelærere  i  denne  måned,  og  jeg  kan 
ikke  længere  selv  komme  i  kirke.  Det  er 
min  tiende.  Vær  så  sød  at  give  ham  den." 
Jeg  stod  og  stirrede  på  den  lille  konvolut. 
Alting  inden  i  mig  havde  lyst  til  at  skrige: 
„Nej,  nej!  Herren  forventer  ikke,  at  du 
skal  betale  tiende!"  Men  en  stille  stemme 
inden  i  mig  hviskede:  „Tag  ikke  velsig- 
nelserne fra  denne  sjæl." 
Jeg  kæmpede  for  at  holde  tårerne  tilba- 
ge. Så  hurtigt  som  muligt  sagde  jeg  farvel 
og  løb  til  bilen  for  at  køre  til  købmanden 
efter  nogle  varer  til  hende. 
Søster  Chandler  er  nu  død,  men  jeg  vil 
altid  huske  den  lektie  jeg  lærte  om  offer 
og  hengivenhed  -  det  var  lettere  for 
hende  at  gå  sulten  end  at  forsømme  sine 
forpligtelser  over  for  Herren.  □ 

„Åh,  mor,  det  er  altså  ikke  retfær- 
digt!" hørte  Sarah  Ben  sige,  da  hun 
nærmede  sig  køkkenet.  Hun  standsede 
op  med  en  bølge  af  skyldfølelse  fejende 
hen  over  sig.  Hun  vidste,  hvad  Ben 
hentydede  til. 

„Det  ved  jeg  godt,  det  ikke  er,  Ben," 
svarede  mor  i  en  udglattende  tone,  „men 
du  må  huske  på,  at  det  ikke  er  Sarahs 
fejl.  Hun  ved,  at  hun  ikke  burde  være 
bange  for  hunde,  men  fordi  den  lille 


hund  bed  hende  da  hun  bare  var  en  lille 
pige,  efterlod  den  mere  end  et  ar  i  hendes 
ansigt.  Det  ar,  der  sidder  i  hendes  tan- 
ker, er  endnu  dybere." 
„Jeg  bebrejder  ikke  hende  noget,  mor," 
sukkede  Ben.  „Men  du  ved,  hvor  meget 
jeg  ønsker  mig  en  hund." 
Sarah  listede  bort  fra  køkkenet,  for  hun 
ville  ikke  have,  at  hendes  mor  og  bror 
skulle  vide,  at  hun  havde  hørt,  hvad  de 
talte  om.  Hun  gik  langsomt  op  ad  trap- 

perne  til  sit  værelse  og  smed  sig  på 
sengen.  Hvorfor  skal  jeg  også  være  sådan 
en  baby?  spurgte  hun  sig  selv  og  rørte 
ubevidst  med  fingeren  ved  arret  over 
læben.  Ben  onsker  sig  så  meget  en  hund, 
men  når  som  helst  jeg  kommer  i  narheden 
af  en  hund,  bliver  jeg  helt  ude  af  mig  selv 
af  angst! 

Sukkende  rejste  Sarah  sig  og  gjorde 
automatisk  sengen  i  orden.  Efter  at  have 
råbt  godnat  til  alle  de  andre  og  sagt  sin 
bøn,  krøb  hun  ind  under  tæpperne.  Men 
hun  kunne  ikke  falde  i  søvn. 
Den  pludselige  hylen  fra  en  hund  langt 
borte  brød  stilheden.  Sarah  satte  sig  op  i 
sengen,  mens  det  løb  hende  koldt  ned  ad 
ryggen.  Jeg  bilder  mig  noget  ind,  tænkte 
hun  ærgerligt.  Lyden  kommer  ikke  fra 
den  retning,  hvor  Johnsons  gård  ligger,  og 
de  er  de  eneste  her  omkring,  der  har  en 
hund.  Hun  lagde  sig  ned  igen  og  prøvede 
at  lade  være  med  at  tænke  på  noget.  Igen 
hørte  hun  det  sagte  men  gennem- 
trængende hyl.  Idet  hun  tænkte  på  Ben, 
fyldtes  hendes  øjne  med  tårer,  og  hun 
sagde  højt  ud  i  mørket:  „Men  jeg  kan 
ikke  gøre  for  det!"  Og  med  hovedet 
begravet  under  puden,  faldt  hun  i  en 
urolig  søvn. 

Næste  dag  var  en  travl  dag,  for  der  var 
meget  at  gøre  på  gården.  Begivenheder- 
ne aftenen  før  var  helt  glemt  indtil 
frokosttid.  Da  alle  bevægede  sig  ud  i 
køkkenet,  kom  Sarah  bagefter,  betaget 
af  den  friske  luft  og  landskabets  stilhed, 
idet  støjen  fra  en  traktor  hørte  op. 
Pludselig  hørte  hun  den  umiskendelige 
gøen  af  en  hund. 

„Ben,  Ben,"  kaldte  Sarah,  idet  hun  løb 
efter  sin  bror.  „Hørte  du  den  gøen?" 
Ben  stivnede  og  stirrede  på  sin  søster. 
„Det  er  ikke  spor  sjovt,  Sarah,  og  vil  du 
ikke  nok  lade  være  at  gøre  grin  med 
det?" 


„Men  jeg  gør  ikke  grin,  Ben!  Jeg  hørte 
den  i  aftes  og  igen  lige  nu  -  en  hund,  der 
gør  og  hyler,  men  det  lyder,  som  om  den 
er  langt  borte.  Kan  du  ikke  høre  den?" 
De  stod  stille  et  øjeblik.  Så  rystede  Ben 
på  hovedet  og  sagde:  „Jeg  er  ked  af  det, 
Sarah,  men  jeg  kan  ikke  høre  noget  - 
undtagen  min  mave,  der  knurrer!  Lad  os 
gå  ind  og  spise.  Det  må  være  din  fantasi, 
der  spiller  dig  et  puds." 
Sarah  prøvede  at  glemme,  hvad  hun 
havde  hørt,  indtil  om  aftenen,  da  hun 
igen  lå  i  sin  seng.  Men  hun  var  så  træt  på 
grund  af  den  smule  søvn,  hun  havde  fået 
natten  før,  at  hun  faldt  hurtigt  i  søvn. 
Da  hun  næste  morgen  klatrede  op  på 
lastvognen  for  at  komme  i  skole,  mente 
Sarah,  at  hun  igen  hørte  denne  spøgel- 
seshund. Hendes  far  erklærede,  at  det 
måtte  være  Johnsons  hund,  men  Sarah 
havde  en  urolig  fornemmelse  af,  at  han 
tog  fejl.  Da  hun  igen  hørte  hunden  sent 
søndag  aften,  listede  hun  sig  ind  i  brode- 
rens værelse  og  ruskede  ham  blidt  i 
skulderen. 

„Hvad  er  der?"  spurgte  Ben  søvnigt  og 
gned  øjnene. 

„Ben,  prøv  at  lytte.  Jeg  bliver  ved  med  at 
høre  den  hund,  og  det  er  ikke  noget,  jeg 
bilder  mig  ind!  Jeg  er  sikker  på,  at  det 
ikke  er  Johnsons  hund.  Hør  bare  efter  et 
øjeblik." 

Efter  et  par  øjeblikkes  stilhed  hørtes 
gennem  natteluften  den  svage  lyd  af  en 
hunds  hylen.  „Du  har  ret,  Sarah!"  hvi- 
skede Ben  spændt.  „Det  er  godt  nok,  en 
hund,  der  er  i  vanskeligheder,  og  det  er 
ikke  Johnsons.  Vi  må  hellere  tage  ud  og 
se,  om  vi  kan  finde  den." 
„Lige  nu?"  spurgte  Sarah.  „Det  er  nok 
ikke  muligt  at  finde  den  i  det  mørke!" 
„Det  er  rigtig  nok,"  indrømmede  Ben 
nødtvungent.  „Lad  os  stå  tidligt  op  og 
begynde  at  lede,  så  snart  det  er  lyst.  Vi 


kan  tage  hver  sit  område,  så  vi  kan  nå  et 
godt  stykke,  før  vi  skal  i  skole." 
„Men  Ben,"  Sarahs  stemme  rystede  en 
smule,  „må  jeg  ikke  nok  gå  sammen  med 
dig?  Hvad  skal  jeg  gøre,  hvis  jeg  finder 
den?  Du  ved  nok  ..." 
„Hvis  du  finder  den,  så  kan  du  komme 
og  hente  mig,  ikke?  Vær  ikke  bange.  Og 
gå  nu  ind  og  få  noget  søvn." 
Næste  morgen  stod  de  op,  så  snart  det 
begyndte  at  blive  lyst.  Ben  og  Sarah  gik 
ud  for  at  lede  efter  hunden.  Efter  næsten 
en  times  søgen  havde  de  ikke  fundet 
noget,  så  de  bestemte  sig  til  at  prøve  igen 
efter  skoletid.  Og  så  snart  de  kom  hjem 
om  eftermiddagen,  forsynede  de  sig  med 
nogle  småkager  og  gik  ud  på  marken. 
„Måske  skulle  du  tage  dine  vandtætte 
støvler  på,  Sarah,"  sagde  Ben,  idet  han 
så  op  på  den  overtrukne  himmel.  „Det 
ser  ud,  som  det  kunne  blive  regnvejr." 
Sarah  fik  fat  på  sine  støvler  på  bagveran- 
daen og  begyndte  at  gå  hen  mod  korn- 
markerne. „Må  jeg  foreslå,  at  vi  prøver 
ovre   mod    gårdens   sydhegn,    Sarah?" 
spurgte  Ben.  „Far  pløjede  et  stort  stykke 
land  i  lørdags,  men  han  kom  ikke  så 
langt  ned  som  dertil.  Jeg  går  den  anden 
vej." 

Sarah  havde  set  sig  omkring  i  omtrent 
tyve  minutter,  da  hun  igen  hørte  den 
sørgmodige  hylen.  Jeg  nærmer  mig  den, 
tænkte  hun  opmærksomt. 
„Hvor  er  du?"  råbte  hun  i  håb  om  at 
hunden  ville  gø  igen,  når  den  hørte 
hendes  stemme.  Det  gjorde  den.  Idet 
hun  mærkede  nogle  få  dråber  regn,  trak 
hun  sin  poncho  over  hovedet  og  gik  i 
retning  af  lyden,  idet  hun  kaldte  hele 
vejen.  Hunden  svarede  hver  gang,  hun 
kaldte,  selv  om  hun  kunne  høre,  at  hver 
ny  gøen  blev  svagere. 
Da  hun  kom  til  bredden  af  en  bred 
overrislingskanal,  standsede  Sarah  op 


og  trak  vejret  dybt  ved  det,  hun  så. 
Hunden  var  blevet  fanget  i  den  delvis 
fladtrykte  ende  af  et  rør  -  sandsynligvis 
knust  af  en  iraktor,  tænkte  Sarah  ved  sig 
selv.  Den  må  være  blevet  fanget  på  jagt 
efter  en  hare  eller  sådan  noget.  Jeg  må  se 
at  få  fat  på  Ben,  så  han  kan  hjælpe  den  fri. 
Sarah  vendte  sig  for  at  gå,  men  hundens 
liggende  hylen  bragte  hende  tilbage  igen. 
Regnen  var  begyndt  at  falde  tættere  nu. 
Hun  så  igen  hen  mod  grøften  og  blev 
klar  over,  at  hvis  regnvandet  fik  vandet  i 
kanalen  til  at  stige,  ville  hunden  drukne. 
Hvis  regnen  nu  tager  til,  vil  det  være  for 
sent,  når  Ben  kommer  hertil!  tænkte 
Sarah. 

Hun  var  panikslagen.  ..Jeg  kan  ikke!  Jeg 
kan  altså  ikke  komme  nærmere  hen  til 
den."  græd  hun.  Men  så  syntes  ordene  at 
sive  ind  hos  hende:  Du  er  nodt  til  det, 
ellers  vil  den  drukne!  Hun  så  igen  på  det 
stakkels  dyr  og  tog  et  par  rystende  skridt 
hen  mod  det.  Åh,  hjælp  mig!  bad  hun 
stille,  og  begav  sig  så  ned  ad  skrænten. 
Hun  standsede  et  par  meter  fra  hunden 
og  så  på  den.  Da  hunden  så  hende, 
hylede  den  bønligt  og  stirrede  på  Sarah 
med  den  mest  åbenlyse  lettelse  og  glæde, 
som  Sarah  nogen  sinde  havde  set.  Men 
den  ser  jo  helt  menneskelig  ud.  tænkte 
Sarah  overrasket.  Impulsivt  faldt  hun  på 
knæ  og  strøg  hunden  over  hovedet.  „Du 
lille  stakkel!"  mumlede  hun. 
Hun  begyndte  at  trække  i  hundens  skul- 
dre i  et  forsøg  på  at  gøre  den  fri.  Vandet 
var  allerede  begyndt  at  samle  sig  i  kana- 
len. Jeg  må  arbejde  hurtigt,  tænkte  hun. 
Hunden  var  for  svag  til  at  hjælpe  med, 
men  den  slikkede  hendes  hænder,  idet 
hun  prøvede  at  smøre  rørets  ende  med 
en  smule  mudder  og  vand.  De  mange 
dage  uden  føde  havde  gjort  dyret  en 
smule  tyndere.  Inden  længe  havde  hun 
fået  den  fri. 


„Du  skal  nok  få  det  godt  igen."  sagde 
hun  gang  efter  gang,  idet  hun  strøg  over 
dens  mudrede  pels.  Så  gik  det  pludselig 
op  for  hende,  hvad  det  var.  hun  gjorde. 
Men  dog,  Sarah  Blackhurst,  du  kæler 
med  en  hund!  Og  du  er  ikke  spor  bange! 
Tanken  gjorde  hende  helt  åndeløs.  Man- 
ge års  frygt  var  blevet  glemt  i  den 
kærlighed  og  omsorg,  hun  følte  for  del 
lidende  dyr. 

Hunden  var  for  svag  til  at  kunne  gå,  så 
Sarah,  der  allerede  var  tilmudret  og  våd. 
Hun  pakkede  den  ind  i  sin  poncho  og 
bar  den  op  fra  kanalen  og  begyndte 
hjemvejen.  Hunden  holdt  intet  øjeblik 
op  med  at  se  på  hende,  selv  ikke,  da  Ben 
tog  den  ud  af  hendes  arme  ved  køkken- 
døren. 

,, Sarah!  Hvor  fandt  du  den?  Jeg  var 
begyndt  at  blive  bekymret  for  dig!"  Ben 
trak  vejret  hurtigt.  „Jeg  var  lige  ved.  .  ." 
Pludselig  standsede  Ben  op  og  vendte 
sig,  idet  han  stirrede  Sarah  ind  i  øjnene. 
„Men  Sarah,  ved  du,  at  du  holder  en 
hund?" 


„Jeg  ved  det."  grinede  Sarah  fåret.  „Jeg 
ved  det  godt." 

Senere  den  aften,  efter  at  hunden  havde 
spist  og  fået  et  varmt  bad,  sad  familien 
omkring  ildstedet  og  snakkede.  Hunden 
lå  sammenrullet  på  et  tæppe  foran  ar- 
nen. „Ved  du  hvad.  Sarahjeg  tror  ikke, 
den  hund  har  taget  øjnene  fra  dig,  lige 
siden  du  fandt  den!"  sagde  far. 
„Jeg  har  aldrig  i  mit  liv  set  et  så  kærligt 
blik  og  hengivenhed,"  tilføjede  mor. 
„Hos  Sarah  eller  hunden?"  sagde  Ben 
med  et  blink  i  øjet. 

„Hvor  tror  du.  den  kommer  fra,  far," 
spurgte  Sarah.  „Tror  du.  vi  kan  beholde 
den?" 

„Tja,  vi  skal  nok  fremlyse  den  i  avisen." 
sagde  far,  „men  jeg  tvivler  på,  at  nogen 
vil  komme  efter  den.  Den  er  sandsynlig- 
vis en  løsgående  hund,  der  er  blevet 
forladt  af  en  eller  anden,  som  har  ønsket 
at  blive  af  med  den." 
„Jeg  håber,  vi  kan  beholde  den,"  mum- 
lede Sarah. 

„Jeg  troede  aldrig,  jeg  skulle  høre  dig 
sige  sådan  noget!"  drillede  Ben.  Og  så  et 
minut  senere  sagde  han:  „Men  -  var  det 
ikke  mig,  der  skulle  have  en  hund?"  Men 
han  blinkede  til  Sarah,  da  han  såede  det. 


ALMA  ELIZABETH 

KOMMER  TIL 

AMERIKA 


William  G.  Hartley 


Den  seks  årige  Alma  Elizabeth  så  sig 
omkring  i  mørket  i  det  kæmpemæssige 
sejlskib,  hvor  en  blafrende  olielampe 
tjente  som  natlys.  I  skyggerne  kunne  hun 
lige  akkurat  skimte  nogle  af  de  andre 
passagerer  i  deres  køjesenge. 
Hun  kunne  lide  at  lytte  til  nattens  lyde. 
Mens  skibet  stille  gyngede  fra  den  ene 
side  til  den  anden,  knagede  og  sukkede 
dets  kolossale  træbjælker.  Mødre  sang 
sagte  for  at  berolige  deres  børn.  Selv  om 


Alma  ikke  altid  kunne  forstå  ordene, 
fandt  hun  ud  af,  at  engelske  og  tyske  og 
norske  og  danske  småbørn  allesammen 
græd  og  skreg  på  det  samme  støjende 
sprog!  Somme  tider  før  hun  faldt  i  søvn, 
følte  Alma  sig  trist  til  mode,  når  hun 
tænkte  på  sit  hjem  og  sine  venner  og 
landsbyen  i  Sverige,  som  hun  havde 
måttet  lade  bag  sig,  da  hun  rejste. 
Om  dagen  kunne  Alma  Elizabeth  lide  at 
klatre  op  ad  trinene  og  gå  ud  på  dækket. 


Forrest  i  skibet  kunne  hun  stå  og  se  for 
at  prøve  at  få  øje  på  Amerika.  Men  dag 
efter  dag  var  alt,  hvad  hun  kunne  se, 
Atlanterhavet,  ligegyldigt  hvor  hun  så 
hen. 

Alma  Elizabeth  kunne  lide  at  betragte  de 
store  kanvassejl  blive  blæst  helt  fulde  af 
vinden.  Hun  ønskede,  hun  kunne  klatre 
op  ad  rebene,  sådan  som  sømændene 
kunne  det.  Nye  kammerater  indbød 
hende  tit  til  at  lege  med.  Lejlighedsvis 
prøvede  hun  sig  frem  med  nye  engelske 
ord.  Når  hun  nåede  Utah,  vidste  hun,  at 
hun  var  nødt  til  al  tale  engelsk  i  stedet 
for  svensk. 

Somme  tider  krøb  Alma  Elizabeth  ind  i 
den  del  af  skibet,  hvor  sømændene  op- 
holdt sig.  Hun  blev  mandskabets  koks 
yndling.  Han  gav  hende  tit  noget  ekstra 
lækkert,  og  det  var  hun  glad  for,  for  det, 
som  familien  spiste,  var  ikke  alt  for 
luksuøst.  De  kunne  kun  komme  til  at 
tilberede  fem  måltider  om  ugen.  Og 
beskøjterne  var  så  hårde,  at  hun  måtte 
træde  på  dem  med  skoene  for  at  få  dem 
brækket  itu. 

I  fem  uger  i  maj  og  juni  1861  sejlede 
deres  skib  Monarch  of  the  Sea  over 
Atlanterhavet.  Da  det  endelig  lagde  til  i 
New  Yorks  havn,  bragte  småbåde  de 
sidste  dages  hellige  emigranter  ind  til 
kysten.  De  overnattede  allesammen  i  en 
stor  hal  ved  navn  Castle  Gardens. 
Da  børnene  den  aften  prøvede  at  sove  på 
gulvet  i  hallen,  opdagede  Alma  Eliza- 
beths bror,  August,  at  der  stod  nogle 
sække  med  brunt  sukker  lige  ved  siden  af 
ham.  I  den  ene  var  der  et  lille  hul, 
hvorfra  noget  af  indholdet  var  løbet  ud. 
Alma  Elizabeth  og  August  havde  over- 
hovedet ikke  fået  sukker  eller  andet  slik 
på  hele  rejsen.  Så  August  fik  fat  i  en  ske. 
Og  sikken  en  fest,  de  holdt!  Da  morge- 
nen kom,  var  de  rigtig  syge! 


Alma  Elizabeth  drog  på  en  lang  rejse 
sammen  med  familien  og  de  andre  helli- 
ge med  tog  til  Iowa.  Der  sluttede  de  sig 
til  vogntog,  der  skulle  videre  til  Utah. 
Hun  gik  hele  vejen,  undtagen  når  hun 
krøb  ind  i  en  vogn,  når  de  skulle  over  en 
flod. 

Alma  Elizabeths  far  havde  besvær  med 
at  gå.  I  Sverige  havde  han  været  koncert- 
violinist og  orkesterdirigent.  Så  ramte 
gigten  ham  med  lammelse.  Langsomt 
lærte  han  påny  at  bruge  hænder  og 
fødder,  men  det  var  vanskeligt  og 
smertefuldt.  Og  nu  var  han  ude  af  stand 
til  at  gå  så  hurtigt,  som  vognene  kørte, 
og  han  insisterede  på,  at  hans  familie 
skulle  følge  med  vogntoget,  men  han 
lovede,  at  han  nok  skulle  indhente  dem 
senere. 

Hendes  far  kæmpede  sig  frem  alene, 
indtil  han  så  et  lys.  Det  var  en  lejr  af 


soldater,  der  var  på  vej  til  borgerkrigen. 
En  af  soldaterne  talte  svensk.  Da  de 
hørte,  at  Alma  Elizabeths  far  var  musi- 
ker, fik  de  fat  på  en  violin,  og  han 
spillede  for  dem.  Om  morgenen  bragte 
de  ham  videre  til  hest,  og  snart  ind- 
hentede de  vogntoget. 
Da  Alma  Elizabets  familie  ankom  til 
Utah,  bosatte  de  sig  i  byen  Mount 
Pleasant.  Som  pioner  arbejdede  hun 
hårdt.  Hun  lærte  at  karte  og  spinde 
ulden,  væve  tæpper,  strikke  og  hækle,  sy 
handsker  af  hjorteskind,  flette  hatte  af 
strå,  stakke  hø  og  bundte  hvedeaks. 
En  gang  samlede  hun  hvede  sammen, 
som  var  blevet  tilbage  på  marken,  efter 
at  høsten  var  overstået,  og  solgte  den  for 
10  dollars.  For  nogle  af  de  penge  købte 
hun  9  meter  vævet  bomuldstøj  til  sin 
første  selskabskjole. 
Den  dag  Alma  Elizabeth  blev  otte  år,  så 


hun  nogle  ældster  døbe  folk  i  en  å  i 
nærheden.  Hendes  forældre  vidste  ikke 
noget  om,  at  der  skulle  være  et  dåbs- 
møde,  så  hun  løb  hjem  for  at  fortælle 
dem  om  det.  Med  deres  tilladelse  blev 
også  hun  døbt  i  åen.  Bagefter  gik  hun 
ind  til  modehuset  for  at  få  hånds- 
pålæggelse og  blive  bekræftet  som  med- 
lem af  kirken.  Men  derefter  følte  hun  sig 
meget  træt  og  faldt  i  søvn  på  en  bænk  i  en 
krog,  hvor  ingen  kunne  se  hende.  Da 
mødet  var  ovre,  gik  alle  hjem.  Alma 
Elizabeths  forældre  blev  nervøse  over 
hendes  lange  fravær,  og  de  sendte  hendes 
storesøster  Helen  ud  for  at  lede  efter 
hende.  Hun  fandt  Alma  Elizabeth  endnu 
sovende  i  det  nu  helt  tomme  mødehus. 
En  varm  julidag,  da  Alma  Elizabeth  var 
ti  år,  gik  hun  til  et  møde  i  wardet.  Folk 
følte  sig  meget  nedslåede,  for  deres  af- 
grøde behøvede  regn.  Præsident  Brig- 
ham Young  kom  til  mødet,  og  hun 
lyttede  omhyggeligt,  da  han  rejste  sig  og 
talte.  Han  lovede  folk,  at  hvis  de  ville 
lytte  til  hans  ord,  ville  Herren  åbne 
Himmelens  sluser  og  lade  det  regne. 
Profetens  ord  var  næppe  udtalt,  før 
Alma  Elizabeth  lagde  mærke  til,  at  der 
samlede  sig  skyer  på  himlen.  De  fyldte 
snart  hele  himlen,  og  regnen  styrtede 
ned.  Den  dag  fik  hun  et  stærkt  vidnes- 
byrd om  evangeliet,  som  hun  huskede 
gennem  hele  sit  liv.  □ 


Girol  Conncr 


Pueblo  indianers  puslespil 

Kan  du  finde  den  sti,  indianerdrengen  må 
følge  for  at  komme  hjem  til  sin  mor,  der  er 
ved  at  bage  brød? 


Bare  for  sjov 


Sophie  Wessel 


Optisk  bedrag 

Det  sorte  og  hvide  mønster  er  dannet  af 
parallelle  linier.  Men  hvis  du  kikker 
opmærksomt  på  det,  vil  linierne  synes  at 
bøje  og  bevæge  sig. 

Jeg  har  et 
spørgsmål 


Spørgsmål  af  almen 

evangelisk  interesse,  besvaret 

som  vejledning 

og  ikke  som  officiel 

meddelelse  om  kirkens 

politik. 

Bror  Dean  Jarman, 
områdeleder  for  Utah-Salt  Lake 
området  for  Seminarer 
og  Religionsinstitutter 


Hvordan  kan 
Frelseren  blive  en 
personlig  rådgiver 
for  mig? 


Spørgsmålet  antyder  tro  på  et  vi- 
dunderligt forhold  til  Frelseren, 
hvorved  man  fornemmer  hans 
nærhed,  hans  kærlighed  og  hans 
vejledning.  I  sådanne  forhold  kan 
mennesker  rådføre  sig  med  Herren 
og  få  vejledning  gennem  hans  ind- 
flydelse. 

Det  spørgsmål,  der  ofte  stilles,  er, 
hvordan  kan  dette  ske  -  specielt 
for  mig?  Skrifterne  lærer  os  om 
det  personlige  forhold,  man  kan 
have  til  Frelseren.  Man  kommer 
til  at  forstå,  at  der  findes  en  indf- 
lydelse eller  ånd,  der  kommer  fra 
Kristus  til  ethvert  menneske.  Det 
kaldes  ofte  Kristi  lys,  Kristi  Ånd 
eller  sommetider  Herrens  ord. 
(L&P.  84:  44)  Den  indflydelse  om- 
fatter vejledning  og  oplysning. 
Herren  instruerede  Joseph  Smith 
om,  at  „Ånden  giver  hvert  menne- 
ske, som  kommer  til  verden,  lys, 
og  Ånden  oplyser  hvert  menneske 
i  verden,  der  lytter  til  hans  røst." 
(L&P.  84:46)  Nogle  kalder  Kristi 
lys  for  vores  virkelige  samvittig- 
hed. Det  vil  sige,  at  der  findes  no- 
get inden  i  det  enkelte  menneske, 
som  er  af  Kristus;  det  er  det  sande 


27 


lys  eller  den  virkelige  samvittighed. 
Når  man  lytter  til  den  sande  stem- 
me eller  følelsen  inde  i  sig,  er  det 
et  løfte  fra  Herren,  at  der  vil  ske 
en  åndelig  oplysning  eller  med  an- 
dre ord,  en  øgelse  af  lyset.  Ens 
forståelse  af,  hvad  der  er  rigtigt, 
vil  øges,  og  man  vil  i  højere  grad 
kunne  forstå  Kristi  ønsker. 
Når  et  menneske  prøver  at  løse  et 
problem,  vil  han  ofte  lægge  megen 
vægt  på  sin  evne  til  at  tænke,  at 
vurdere  de  forskellige  muligheder, 
og  at  veje  konsekvenserne  af  de 
muligheder  mod  hinanden.  Det  er 
en  udmærket  proces,  men  den  er 
ikke  nok  i  sig  selv.  Man  må  også 
søge  og  lytte  til  de  sandeste  følel- 
ser inden  i  sig  selv,  de  følelser,  der 
udgør  Kristi  lys.  Der  kan  være 
mange  stemmer,  der  taler  til  den 
enkelte,  men  der  er  ét  sandt  lys  in- 
den i  enhver  af  os,  der  er  af  Kri- 
stus. Lad  mig  illustrere  den  tanke 
med  tre  eksempler. 
En  hjemvendt  missionær  kom  en 
dag  for  at  tale  med  mig  og  få  råd 
med  hensyn  til,  om  han  burde 
slutte  sig  til  en  bestemt  gruppe  på 
universitetet.  Da  jeg  spurgte  ham, 
hvad  han  selv  syntes,  kom  han 
frem  med  forskellige  tanker,  der 
syntes  at  pege  mod  en  bestemt 
kurs.  Da  jeg  spurgte,  hvad  han 
virkelig  følte  i  sit  inderste,  så  han 
først  forbavset  på  mig,  hvorefter 
han  smilede,  som  om  han  erkend- 
te, at  den  følelse  var  anderledes, 
end  de  fleste  af  hans  begrundelser 
havde  antydet. 

En  dag  kom  en  ung  mand  op  på 
mit  kontor  og  talte  i  adskillige  mi- 


nutter negativt  og  kritisk  om  kir- 
ken, idet  han  kom  med  forskellige 
grunde  til,  at  kirken  simpelthen  ik- 
ke kunne  være  Herrens  kirke.  Da 
jeg  bad  ham  søge  dybt  inden  i  sig 
selv,  at  undersøge  sin  samvittighed 
om  denne  sag  -  om  kirken  var 
Herrens  eller  ikke,  svarede  han  ef- 
ter at  have  tænkt  sig  godt  om: 
„Jeg  føler,  at  det  er  Herrens  kir- 
ke." 

En  anden  havde  gjort  sig  til  tals- 
mand for  den  nye  moralkodex  (el- 
ler snarere  manglende  moral),  der 
siger,  at  en  dreng  og  pige  har  ret 
til  selv  at  vælge,  hvordan  de  vil  gi- 
ve udtryk  for  deres  hengivenhed 
for  hinanden,  alt  efter  hver  enkelt 
situations  omstændigheder,  uden 
at  behøve  at  frygte  for  en  lov  om 
straf,  som  han  ikke  mente  havde 
nogen  berettigelse.  Jeg  fortalte 
ham  om  Guds  standarder  for  mo- 
ral, og  den  sandhed,  at  der  findes 
noget  inden  i  hvert  menneske,  der 
kommer  fra  Herren  og  som  vil 
hjælpe  den  enkelte  til  at  skelne 
mellem  godt  og  ondt.  Da  jeg  op- 
fordrede ham  til  at  se  ind  i  sig  selv 
for  at  bedømme,  hvilket  af  de  to 
modstridende  synspunkter,  der  var 
det  rigtige,  svarede  han  efter  et 
øjebliks  overvejelse:  „Jeg  føler,  at 
Guds  moralstandard  er  rigtig,  til 
trods  for  og  i  modsætning  til  det, 
jeg  lige  har  sagt." 
Mormon  skrev,  at  „Kristi  Ånd  gi- 
ves alle  mennesker,  for  at  de  kan 
kende  det  gode  fra  det  onde  ..." 
(Moro.  7:16,  revideret  oversættelse 
i  overensstemmelse  med  den  engel- 
ske udgave).  Videre  sagde  han,  at 

den  bedste  måde  at  dømme  er  at 
være  i  stand  til  at  erkende  sine  fø- 
lelser, „.  .  .Thi  alt,  hvad  der  indby- 
der til  at  gøre  godt  ...  og  tilskyn- 
der til  at  tro  på  Kristus,  kommer 
gennem  Kristi  gave  og  kraft  .  .  ." 
(Moro.  7:16). 

De  reflekterende  tanker  inden  i 
mennesket  må  være  oprigtige  og 
igangsat  med  virkelig  hensigt.  Ofte 
vil  den  pågældende  tilsidesætte 
Herrens  påvirkning  til  fordel  for 
det,  som  synes  tiltalende  eller  for- 
nuftigt i  øjeblikket.  Et  sådant 
menneske  kan  svinge  frem  og  til- 
bage i  sine  følelser.  Hvis  de  negati- 
ve følelser  er  en  sand  kilde  til  in- 
spiration, vil  de  fortsat  kunne  fø- 
les, hvis  man  virkelig  ønsker  at  vi- 
de, hvad  man  bør  gøre. 
Ved  en  bestemt  lejlighed  prøvede 
en  pige  at  finde  ud  af,  om  hun 
burde  gifte  sig  eller  ikke  med  en 
bestemt  ung  mand.  Hun  følte  sig 
usikker,  fordi  hun  somme  tider 
tvivlede  og  var  usikker,  og  til  an- 
dre tider  var  hun  sikker  på,  at  hun 
ønskede  at  ægte  ham.  Når  de  var 
sammen,  forekom  det  rigitgt,  men 
når  hun  var  alene  eller  borte  fra 
ham,  var  hun  meget  i  tvivl  og 
usikker.  Vi  talte  om  mange  ting: 
hvad  slags  menneske,  hun  ønskede 
at  gifte  sig  med,  spørgsmålet  om 
tillid  i  ægteskabet,  mulige  årsager 
til  hendes  tvivl,  og  hvordan  det 
kunne  være,  at  det  somme  tider 
syntes  helt  i  orden.  Hen  mod  slut- 
ningen af  samtalen  bad  jeg  hende 
overveje,  hvad  hun  virkelig  følte, 
var  det  rigtige  at  gøre.  Efter  et 
øjebliks  forløb  sagde  hun,  at  hun  i 


virkeligheden  hele  tiden  havde 
vidst,  at  det  ikke  var  rigtigt,  men 
at  hun  blot  havde  skubbet 
sådanne  tanker  til  side.  Man  må 
følge  Mormons  råd  og  „flittigt 
ransage  i  Kristi  lys,  så  I  kan  skel- 
ne godt  fra  ondt  ..."  Og  så  lover 
han  .  .  .  „Hvis  I  vil  antage  alt, 
hvad  der  er  godt  og  ikke  fordøm- 
me det,  skal  I  visselig  blive  Kristi 
børn"  (Moro.  7:19). 
Når  man  vil  udvikle  et  personligt 
forhold  til  Kristus,  bør  man  følge 
disse  tre  enkle  skridt:  (1)  erkend 
og  vær  overbevist  om,  at  der  fin- 
des et  følelsesregister  inden  i  jer, 
som  kommer  fra  Kristus;  (2)  over- 
vej de  forskellige  muligheder;  og 
(3)  lyt  til  jeres  oprigtige  følelser. 
Er  man  i  tvivl,  er  det  sædvanligvis 
klogt  ikke  at  gå  videre.  Når  man 
følger  sin  oprigtige  samvittighed, 
vil  der  også  komme  glæde  og  fred. 
Den  gamle  talemåde  om  at  „følge 
sin  samvittighed"  er  helt  rigtig  og 
gælder  også,  når  det  drejer  sig  om 
at  lære  at  bedømme  og  at  følge 
Frelserens  råd  og  vejledning.  □ 

„OG  SANDHEDEN 
SKAL  FRIGØRE  JER" 


Joh.  8:32 


Pilatus  spurgte:  „Hvad  er  sandhed?" 
(Joh.  18:38).  Menneskene  har  kæmpet 
med  det  samme  spørgsmål  i  århundre- 
der. Hvert  eneste  menneske,  mand  eller 
kvinde,  må  for  sig  selv  afgøre,  hvad  der 
er  sandhed.  Et  andet  passende  spørgs- 
mål er  dette:  Hvor  kan  sandheden  fin- 
des? 

Der  findes  en  ofte  fortalt  historie  af 
Russell  Conwell1)  om  diamanter: 
Ali  Hafid,  en  gammel  perser,  ejede  me- 
get land,  mange  produktive  marker  med 
frugtlunde  og  haver,  foruden  penge,  der 
var  lånt  ud  til  høje  renter.  Han  havde  en 
dejlig  familie  og  var  tilfreds  med  livet, 


fordi  han  var  velhavende,  og  velhaven- 
de, fordi  han  var  tilfreds. 
En  gammel  præst  kom  til  Ali  Hafid  og 
fortalte  ham,  at  hvis  han  havde  en 
diamant  af  størrelse  som  en  tommelfin- 
ger, kunne  han  købe  en  halv  snes  gårde, 
som  den  han  nu  havde,  og  Ali  Hafid 
sagde:  „Vil  du  fortælle  mig,  hvor  jeg  kan 
finde  diamanter?" 

Præsten  sagde:  „Hvis  du  kan  finde  en 
flod,  der  løber  over  hvidt  sand,  mellem 
høje  bjerge,  så  vil  du  altid  i  det  hvide 
sand  kunne  finde  diamanter." 
„Godt,"  sagde  Ali  Hafid.  „Jeg  tager 
afsted." 

Ældste  James  E.  Faust 

De  tolvs  Råd 


Og  så  solgte  han  sin  gård,  trak  de  penge 
tilbage,  som  var  udlånt,  efterlod  sin 
familie  hos  en  nabo,  og  drog  afsted  i 
søgen  efter  diamanter.  Han  rejste  gen- 
nem mange  lande. 

Den  mand,  der  havde  købt  Ali  Hafids 
gård,  førte  sin  kamel  ud  i  haven  for  at 
drikke,  og  idet  dyret  stak  næsen  ned  i  det 
lave  vand,  lagde  manden  mærke  til  et 
mærkeligt  lysskær  i  flodens  hvide  sand. 
Han  rakte  ud  efter  det  og  kom  op  med  en 
sort  sten  der  udstrålede  et  sært  lys.  Ikke 
længe  efter  kom  den  samme  gamle  præst 
og  besøgte  Ali  Hafids  efterfølger  og 
opdagede,  at  i  den  sorte  sten,  der  havde 


dette  mærkelige  lys,  sad  der  en  diamant. 
Hurtigt  skyndte  de  sig  ud  i  haven  og 
rodede  op  i  det  hvide  sand  med  fingrene, 
og  derved  viste  der  sig  mange  andre 
smukke,  kostbare  sten.  På  den  måde 
fandt  de  Golcondaminen,  der  var  den 
rigeste  diamantmine  i  den  gamle  verdens 
historie.  Hvis  Ali  Hafid  var  blevet  hjem- 
me og  havde  gravet  i  sin  egen  kælder 
eller  hvor  som  helst  på  sine  egne  marker, 
snarere  end  have  rejst  til  fremmede 
lande,  ville  han  have  haft  umådelige 
rigdomme  i  form  af  diamanter. 
Søgen  efter  sandhed  er  ofte  ligesom  Ali 
Hafids  søgen  efter  diamanter.  Sandhe- 
den findes  ikke  i  fjerne  lande,  men  ofte 
lige  under  vore  fødder. 
Sir  Winston  Churchill  sagde:  „Menne- 
sker falder  lejlighedsvis  over  sandheden, 
men  de  fleste  af  dem  genkender  den 
ikke." 

En  af  de  mest  betydningsfulde  retssager  i 
historien  var  forfølgelsen  af  Sokrates2) 
Anklagen  mod  ham  i  Athens  ret  var 
dobbeltsidet:  For  det  første,  at  han  var 
ateist  og  ikke  troede  på  de  sædvanlige 
guder.  Den  anden  anklage  gik  ud  på,  at 
han  „fordærvede  ungdommen"  på  den 
måde,  at  man  påstod,  at  hanpåvirkede 
de  unge  til  selv  at  vurdere  værdien  af  det 
atheniensiske  samfund.  Sokrates  blev 
dømt  af  flertallet  af  juryen  på  501  og 
blev  henrettet  ved  giftindtagning. 
Som  et  middel  til  at  finde  sandheden 
opmuntres  unge  mennesker  i  vor  kirke 
af  deres  ledere  til  selv  at  tænke  og 
vurdere  og  søge  sandheden.  De  opmun- 
tres til  at  overveje,  at  søge,  at  vurdere  og 
derved  nå  en  sådan  kundskab  om  sand- 
heden, som  deres  egen  samvittighed, 
formedelst  Guds  Ånd,  fører  dem  til. 
Brigham  Young  sagde:  „Jeg  er  mere 
bange  for,  at  dette  folk  har  så  meget  tillid 
til  deres  ledere,  at  de  ikke  selv  vil  søge 

Guds  hjælp  til  at  finde  ud  af,  om  de  ledes 
af  ham.  Jeg  er  bange  for,  at  de  falder  til 
ro  i  blind  sikkerhed.  Lad  hvert  menne- 
ske vide  for  sig  selv,  gennem  Guds  Ånds 
hvisken  direkte  til  dem,  om  deres  ledere 
vandrer  på  den  vej,  som  Herren  foreskri- 
ver, eller  ikke."  {Journal  of  Discourses, 
9:150).  På  den  måde  vil  ingen  blive 
bedraget. 

Søgen  og  udspørgen  er  en  måde  at 
komme  til  kundskab  om  al  sandhed, 
hvadenten  den  sandhed  er  åndelig,  vi- 
denskabelig eller  moralsk  sandhed. 
Gengivelsen  af  Jesu  Kristi  evangelium 
og  alt,  hvad  det  betyder  for  menneskehe- 
den, skete  på  grund  af  den  14-årige 
Joseph  Smiths  søgen  efter  sandhed,  vej- 
ledt af  det  stykke,  han  læste:  „Men  hvis 
nogen  af  jer  står  tilbage  i  visdom,  da  skal 
han  bede  om  at  få  den  fra  Gud,  der  giver 
alle  gavmildt  og  uden  bebrejdelser,  og  så 
vil  den  blive  ham  givet."  (Jak.  1:5) 
Mange  års  erfaring  i  retssalene  har  lært 
mig,  at  sandheden,  med  hensyn  til  at 
finde  frem  til  retfærdighed,  kun  findes 
ved  at  udspørge  på  en  søgende  måde. 
Medlemmer  af  kirken  opmuntres  til  at 
søge  lærdom  fra  alle  gode  bøger  og  fra 
en  hvilken  som  helst  kilde.  For  ,,vi 
tragter  efter  alt,  hvad  der  er  dydigt, 
elskeligt,  hvad  der  har  godt  lov  eller  er 
prisværdigt"  (13.  trosartikel). 
Dronningen  af  Saba,  der  havde  hørt  om 
Salomos  ry,  kom  for  at  besøge  ham  for 
at  finde  ud  af,  om  det  var  sandt,  det  der 
fortaltes  om  hans  fantastiske  visdom, 
hans  store  rigdom  og  om  hans  storslåede 
hus  altsammen  var  så  storslået,  som 
rygterne  sagde.  Det  er  nedskrevet,  at 
„hun  kom  for  at  prøve  Salomo  med 
gåder..  ."  (2.  Krøn.  9:1) 
Det  principielle  spørgsmål,  som  ethvert 
menneske,  der  er  født  i  denne  verdens 
historie,  og  som  hver  enkelt  må  besvare 


for  sig  selv,  er  det,  som  Amulek  i  Mor- 
mons Bog  talte  om,  da  han  sagde:  „Og  vi 
har  set,  at  det  store  spørgsmål,  som 
ligger  jer  på  sinde,  er  om  ordet  er  i  Guds 
Søn,  eller  om  der  ingen  Kristus  skal 
komme."  (Alma  34:5) 
Nogle  mennesker  søger  imidlertid  ikke 
efter  sandhed  men  giver  sig  hen  til  strid, 
søger  ikke  oprigtigt  at  lære,  men  vil 
hellere  diskutere  for  at  vise  deres  fore- 
givne lærdom  og  forårsage  strid. 
Paulus  sagde  til  Timoteus:  „Afvis  de 
tåbelige  og  barnagtige  stridsspørgsmål; 
du  ved  jo,  de  skaber  ufred."  (2.  Tim.  2: 
23) 

Da  vi  allesammen  har  vores  handlefri- 
hed, kan  den  endelige  afgørelse  af,  hvad 
der  er  inspireret  af  Herren,  hvad  der  er 
rigtigt  eller  forkert,  sandt  eller  usandt, 
kun  træffes  af  os  selv.  Præsident  J. 
Reuben  Clark  jun.,  sagde  dette: 
„Kirken  vil  vide  gennem  Helligåndens 
vidnesbyrd  til  medlemmerne  (dem  selv), 
om  Brødrene,  når  de  udtaler  deres  syn- 
spunkter, er  påvirket  af  Helligånden  eller 
ej;  og  til  sin  tid  vil  den  viden  blive  gjort 
bekendt.  Enhver  må  acceptere  eller  afvi- 
se de  værdier,  der  vil  producere  den 
største  lykke  for  ham  eller  hende. 
Når  vi  hver  især  har  tilbøjelighed  til  at 
stille  Pilatus'  spørgsmål,  „Hvad  er  sand- 
hed?" kan  vi  lære  af  sir  Francis  Bacons3) 
visdom,  da  han  sagde:  „Sandheden 
består  af  3  dele:  1 .  undersøgelsen  som  er 
søgningen  efter  den,  2.  kundskaben  om 
den,  som  er  det  der  gør  den  nærværende, 
og  3.  overbevisningen,  som  er  glæden 
ved  den." 

Præsident  Harold  B.  Lee  gav  ved  mange 
lejligheder  det  råd  til  kirkens  ledere,  at 
de  skulle  tage  tid  til  at  tænke  og  overveje, 
at  trække  sig  tilbage  fra  verden  og 
vurdere.  Det  kloge  råd  vil  være  gavnligt 
for  enhver. 

En  nøgle  til  individuel  kundskab  og 
sandhed  er  det,  der  indeholdes  i  det 
niende  afsnit  af  Lære  og  Pagter,  der 
lover,  at  hvis  den  spørgende  vil  udarbej- 
de det  i  sit  eget  sind,  vil  han  få  en 
brændende  følelse  i  sit  indre,  om  at  det  er 
rigtigt.  (Se  L&P  9:8) 
Indsamling  af  mange  kendsgerninger 
kan  være  meget  nyttig  og  produktiv, 
men  den,  der  har  et  spørgende  sind  må 
ikke  standse  ved  det.  ,, Sandhed  består 
ikke  af  et  referat  med  detaljeret  nøjagtig- 
hed, men  i  at  overføre  det  rigtige  ind- 
tryk; og  der  er  beskedne  måder  at  tale 
på,  der  er  mere  sand,  end  de  nøgne 
kendsgerninger  kunne  være.  Når  salmi- 
sten sagde:  ,Vand  i  strømme  græder 
mine  øjne,  fordi  man  ej  holder  din  lov,' 
gav  han  ikke  udtryk  for  kendsgerninger- 
ne, men  han  beskrev  sandheden  på  en 
tydeligere  måde  end  kendsgerningerne." 
(Henry  Alford) 

De,  som  oprigtigt  undersøger  under 
Guds  Ånds  indflydelse,  vil  glæde  sig 
over  følgeskab,  ikke  blot  af  Ånden,  men 
af  andre,  som  søger  sandheden.  Thomas 
Carlisle4)  sagde:  „Jeg  har  altid  været 
klar  over,  at  ens  eget  sinds  ærlige  sand- 
hed har  en  vis  tiltrækningsevne  på  et- 


hvert andet  sind,  der  oprigtigt  elsker 
sandhed." 

I  den  individuelle  søgen  efter  sandhed  er 
den  visdom,  som  Shakespeare  gav  ud- 
tryk for  i  Hamlet  uden  begrænsing  af  tid: 
„Men  frem  for  lt,  vær  sanddru  mod  dig 
selv,  da  følger  vist,  som  natten  følger 
dag,  at  du  ikke  kan  være  falsk  mod 
nogen."  (1.  akt,  3.  scene  i  V.  Østerbergs 
oversættelse) 

Der  findes  ingen  større  sandhed  end  den, 
som  Frelseren  udtalte:  „I  skal  forstå 
sandheden,  og  sandheden  skal  frigøre 
jer."  (Joh.  8:32)  Og  Frelseren  går  videre: 
„Jeg  er  vejen  og  sandheden  og  livet; 
ingen  kommer  til  Faderen  uden  ved 
mig."  (Joh.  14:6)  „Enhver,  som  er  af 
sandheden,  hører  min  røst."  (Joh.  18:37) 
Enhver,  som  søger  at  blive  bedre,  end 
han  allerede  er,  må  foretage  en  ydmyg  og 
ærlig  undersøgelse  for  at  afgøre,  hvor 
sandheden  ligger,  i  sit  hjerte  såvel  som  i 
sit  eget  liv.  □ 


i)    Russell  Conwell,  am.  præst.  1843-1925 

2)  Sokrates  -  græsk  filosof  og  lærer,  470-399 
f.Kr. 

3)  Sir  Francis  Bacon,  eng.  filosof  og  forfatter, 
1561-1626 

4)  Thomas  Carlisle.  skotsk  forfatter,  1795-1881 

Der  var  engang  to  drenge,  som 
boede  lige  ved  siden  af  hinanden. 
Skønt  de  var  lige  gamle,  syntes  de 
ikke  at  kunne  sammen.  Så  en  dag 
begyndte  det  hele  at  forandres.  Her 
er  de  vidnesbyrd,  de  for  nylig 
aflagde  i  Applewood  Ward  i 
Arvada  Colorado  stav,  hvor  de 
begge  er  diakoner. 


Kære  søskende,  min  tale  i  dag  er  om 
venskab,  og  den  historie,  jeg  vil  for- 
tælle jer,  handler  om  hvordan  en  an- 
den dreng  og  jeg  selv  blev  virkelig  go- 
de venner.  Den  dreng  hedder  Matt. 
Jeg  plejede  at  kalde  ham  ,.Onde 
Matt",  og  han  blev  gerne  gal  i  hove- 
det og  begyndte  altid  at  slås  med  mig. 
Vi  plejede  at  komme  op  at  slås  og  at 
kaste  med  sten  efter  hinanden.  Jeg  kne 
tæve  ham  for  sjov  og  for  at  få  hævn. 
Somme  tider  kom  han  hjem  med  et 
hævet  øje  og  en  blødende  næse. 
Jeg  prøvede  altid  at  vise  mig  over  for 


BRING 

EN 

FORFÆRDELIG 

FJENDE 

IND 
I  KIRKEN 

Shawn  Bell 
og  Matt  Taylor 


denne  ven  og  prøve  at  gøre  ham  ja- 
loux. Somme  tider  blev  han  vred  og 
hævned  sig,  men  jeg  vandt  de  fleste  af 
vore  slagsmål.  Når  det  kom  til  styk- 
ket, var  det  som  regel  ham,  der  gjorde 

mig  jaloux  -  en  gang  fik  han  en  ny 
cykel  og  morede  sig  sammen  med  sin 
familie.  Men  så  en  aften  inviterede 
han  mig  over  til  et  møde,  som  kaldes 
familiehjemmeaften.  Det  var  ved  den 
lejlighed,  jeg  blev  interesseret  i  kirken. 
Jeg  blev  senere  døbt. 
Dette  er  en  sand  historie  om  min  nabo 
Matt  Taylor.  Vi  blev  begge  to  meget 
aktive  i  kirken.  Vi  holder  af  spejder- 
aktiviteterne, og  nu  gør  vi  alting  sam- 
men uden  at  slås  eller  skændes.  Jeg  er 
meget  taknemmelig.  Taknemmelig  for 
at  Matt  fik  mig  ind  i  kirken,  og  jeg 
håber,  I  også  kan  få  nogen  med  ind  i 
kirken,  så  de  kan  få  den  samme  glæde, 
som  jeg  føler."  (Shawn  Bell) 
,,Kære  søskende,  min  tale  er  om  ven- 
skab med  min  nabo,  Shawn  Bell,  som 
de  fleste  af  jer  kender. 
Da  Shawn  flyttede  ind  i  huset  ved  si- 
den af  vores,  var  der  til  at  begynde 
med  altid  uvenskab  mellem  os.  Den 
første  dag,  jeg  så  Shawn,  kastede  han 
en  legetøjslastbil  efter  mig,  og  han 
ramtemig  i  ansigtet,  så  jeg  fik  to  ar, 


det  ene  under  næsen,  det  andet  over 
det  venstre  øje. 

Jeg  gik  i  børnehaveklasse  om  morge- 
nen, mens  Shawn  gik  om  eftermidda- 
gen. Shawn  plejede  at  vente  på  mig  på 
vej  til  børnehaven.  Så  slog  han  mig  og 
fortsatte  til  skolen,  mens  jeg  gik  hjem 
med  en  blødende  næse  eller  en  opsvul- 
met læbe. 

Da  jeg  blev  ni  år,  blev  jeg  døbt  ind  i 
kirken.  Det  var  dengang  Shawn  be- 
gyndte at  gå  i  kirke  sammen  med  mig, 
og  nu  her  i  februar  blev  han  døbt  ind 
i  kirken.  Og  lige  siden  Shawn  og  jeg  er 
begyndt  på  at  gå  i  kirke  sammen,  har 
vi  opført  os  som  brødre,  og  vi  har 
haft  meget  sjov  i  spejderarbcjdet. 
Spejderaktiviteterne  har  hjulpet  Shawn 
og  mig  med  at  lære  at  gøre  tingene  i 
fællesskab. 

Meningen  med  denne  tale  er  at  gøre 
opmærkso  på  et  godt  kammeratskab. 
Jeg  håber,  at  også  I  vil  bringe  en  af  je- 
res forfærdelige  fjender  ind  i  kirken. 
Jeg  ved,  at  kirken  er  sand."  (Matt 
Taylor.)  D 

Mange  kloge  mennesker  påstår,  at  historien  gentager  sig.  Det  er  af  mange  grunde  en 
interessant  tanke,  men  den  bliver  aktuelt  interessant,  når  man  opdager,  at  der  i 
skrifterne  forekommer  mange  eksempler  på  identiske  eller  beslægtede  omstændighe- 
der, der  sker  både  to  og  flere  gange. 

Prøv  om  du  kan  huske  to  eller  flere  gange,  hvor  skrifterne  fortæller  om  hver  af  de  her 
nævnte  tilfælde. 

Hvis  du  kan  finde  én  for  hvert  af  de  nævnte  stikord,  har  du  virkelig  læst  meget  -  eller 
du  er  god  til  at  huske  dine  søndagsskolelektier. 

Hvis  du  kan  huske  to  tilfælde  for  hvert  forhold,  var  det  måske  en  idé  at  tænke  på  at 
blive  lærer  i  seminar  eller  institut. 

Hvis  du  ikke  kan  klare  mere  end  fem  i  det  hele  -  hvad  så  med  at  beslutte  dig  til  hver 
dag  at  læse  i  skrifterne? 


I.  En  lille  smule  mad  mætter  et  meget  stort  antal  mennesker. 

1 2.  . . 3.  

II.  Vandene  skilles,  så  folk  kan  gå  over. 

1. 2.  3.  

III.  En  dreng,  som  var  død,  bringes  tilbage  til  livet. 

1.  2 3.  


IV.  For  at  redde  livet  hævder  en  mand  at  hans  kone  er  hans  søster. 

1.  2. 3.  . 

V.  Tre  dages  tæt  mørke  overjorden. 

1.  . 2. 3.  

VI.  En  lyssøjle  viser  sig  for  en  profet. 

1 2 3 


VII.  Elija  (profeten)  og  Moses  viser  sig  for  at  overdrage  deres  nøgler. 
1.  ^__ 2 3.  


VIII.  Man  sætter  over  et  åbent  hav  for  at  nå  det  forjættede  land. 
1. 2 3.  


IX.  Rejsende  drager  ind  i  Ægypten  for  at  søge  hjælp  under  hungersnød. 

1.  2. 3. 


X.  En  israelit,  der  tilkaldes  for  at  tyde  kongens  drøm,  bliver  gjort  til  rådgiver 
i  en  fremmed  regering. 

1.  ___    2. .    3.  . 


XI.  Lammelse  og  et  syn  forårsager  en  ikke-troendes  omvendelse. 

1 2.  3 

Svar  på  opgaven 
om  gentagne  skriftsteder 

Der  kan  godt  være  andre  begivenheder  i  skrifterne,  der  har  lighedspunkter  med  dem,  der  her 
nævnes. 

I.  Elijah  mangfoldiggjorde  olien  og  melet,  tilhørende  en  enke  i  Zarepta  (1. 
Kong.  17:10-16).  Hans  efterfølger  Elisa  mangfoldiggjorde  brød  og  korn 
for  at  mætte  hundrede  mennesker  (2.  Kong.  4:42-44).  På  omtrent  samme 
måde  mangfoldiggjorde  Jesus  fisk  og  brød  for  at  mætte  5000  (Matt. 
14:13;  Mark.  6:30-44;  Luk.  9:10-17;  Joh.  6:1-14) 

II.  Dette  skete  to  gange  for  israelitterne  på  vej  til  Kanaans  land:  ved  Røde- 
havet (2.  Mos.  14:21-30)  og  ved  Jordanfloden  (Jos.  3:4). 

III.  Elijah  udførte  et  sådant  mirakel  (1.  Kong.  17:17-24),  og  det  samme  gjorde 
hans  efterfølger  Elisa  (2.  Kong.  4:18-37). 

IV.  Abraham  brugte  den  metode  to  gange  for  at  redde  livet  (1.  Mos.  12:10-20; 
20:1-18),  og  hans  søn  Isak  fulgte  hans  eksempel  (1.  Mos.  26:1-11). 

V.  En  af  plagerne  i  Egypten  på  udvandringens  tid  var  mørke  (2.  Mos.  10:21- 
23).  Der  var  også  tre  dages  mørke  i  den  nye  verden,  dengang  Kristus  blev 
korsfæstet  (3.  Ne.  8:1;  10:9).  Mørket  i  den  gamle  verden  ved  korsfæstelsen 
varede  kun  i  tre  timer  (Matt.  27:45;  Luk.  23:  44-45). 

VI.    Lyssøjler  viste  sig  ved  mange  lejligheder  for  Moses  (4.  Mos.  9:  15-17;  en 
„skystøtte"  i  2.  Mos.  33:7-11,  osv.)  er  det  første  eksempel  i  skrifterne.  An- 
dre eksempler  på  lyssøjler  kendes  fra  Lehi  (1.  Ne.  1:6)  og  fra  Joseph 
Smith  (Joseph  Smith  2:16-17,  30,  43). 

VII.  Dette  skete  én  gang  for  Peter,  Jakob  og  Johannes  på  forklarelsens  bjerg 
(Matt.  17:1-4)  og  én  gang  for  Joseph  Smith  og  Oliver  Cowdery  i  Kirtland 
templet  (L&P  110:11,  13-16). 

VIII.  Noa  forlod  den  nye  verden  og  kom  til  den  gamle  (1.  Mos.  7,  8);  hvorimod 
Jared  (Eth.  6).  Mulek  (Om.  14,  16;  Mosiah  25:2)  og  Lehi  (1.  Ne.  17,  18) 
rejste  i  den  modsatte  retning. 

IX.  Både  Abraham  (1.  Mos.  12:9-10)  og  hans  sønnesøn  Jakob  (1.  Mos.  42-45) 
blev  tvunget  til  at  flygte  til  Egypten  på  grund  af  hungersnød. 

X.  Dette  skete  for  både  Josef  (1.  Mos.  41)  og  for  Daniel  (Dan.  2-4). 

XI.  Dette  hændte  for  Alma  den  Yngre  (Mosiah  27:10-32;  Alma  36:6-10).  Det 
skete  også  for  kong  Lamoni,  hans  tjenere  og  dronning  (Alma  19:1-29 
såvel  som  for  Lamonis  far  (Al.  22:17-26). 

Læs  de  pågældende  skriftsteder  for  yderligere  oplysninger.  □ 


38 


RETSINDIGE 
IKKE-JØDER 


William  G.  Hartley 


I  halvandet  hundrede  år  har  kir- 
ken mange  gange  måttet  gennemgå 
perioder  med  fjendtlighed.  Siderne  i 
bogen  om  vores  historie  bringer  de- 
taljerede beretninger  om  overfald  og 
mord,  uddrivelse  fra  land  og  hjem, 
forhånelser  i  blade  og  bøger,  anti- 
mormonlove  og  om  fjendtlige  myn- 
digheder både  lokalt  og  nationalt, 
og  om  hårdhændet  behandling  af 
vore  missionærer.  Imidlertid  bør  vor 
forfølgelsesarv  ikke  få  os  til  at  over- 
se de  gange,  hvor  retsindige  ikke- 
medlemmer,  venlige  eller  bare  neu- 
trale, rejste  sig  til  vores  forsvar  eller  i 
det  mindste  prøvede  at  bedømme 
vor  sag  retfærdigt.  Lad  os  ved  denne 
lejlighed  ære  nogle  af  disse  uden- 
forstående ved  at  genkalde  os  deres 
bidrag  til  støtte  for  vor  sag. 


Palmyra 

Få  af  beboerne  kendte  eller  lagde 
overhovedet  mærke  til  familien 
Smith.  Men  da  anti-mormonske 
skribenter  i  1830erne  begyndte  at 
smæde  den  mærkelige  nye  religion, 
kom  de  frem  med  udtalelser  fra 
Palmyras  beboere,  som  kaldte  Jo- 
seph Smith  og  hans  familie  for  dov- 
ne, værdiløse  mennesker.  Men  de 
naboer  som  kendte  familien  bedst, 
havde  bedre  meninger.  En  sådan 
nabo,  Orlando  Saunders,  trådte  frej- 
digt frem  og  forsvarede  den  forfulg- 
te families  karakteregenskaber: 
„Jeg  kendte  alle  medlemmerne  af 
familien  Smith  godt  .  .  .  faderen 
fremstillede  selv  og  reparerede  alle 
slags  træbeholdere  og  kar;  de  arbej- 

dede  allesammen  for  mig  mangen  en 
dag;  de  var  ganske  udmærkede  men- 
nesker; de  var  allesammen  .  .  .  den 
bedste  familie  i  nabolaget,  når  der 
var  sygdom;  én  af  dem  opholdt  sig  i 
mit  hus  næsten  hele  tiden,  da  min  far 
døde;  jeg  har  altid  betragtet  dem 
som  ærlige  folk;  de  skyldte  mig 
nogle  penge,  da  de  rejste  herfra.  .  . 
En  af  dem  kom  tilbage  et  årstid  efter 
at  de  var  rejst,  og  betalte  mig.1,1) 


Mrs.  James  K.  Polk 

Washington  D. C,  1846 
Tusinder  af  mormoner  slog  lejr  som 
hjemløse  i  indianerland,  flygtninge 
som  de  var  fra  Nauvoo.  Fattigdom 
og  sult  red  dem  som  en  mare  i  deres 
telte,  vogne  og  råt  opførte  hytter.  I 
det  østlige  USA  gjorde  disse  lidende 
menneskers  skæbne  dybt  indtryk  på 
de  mere  velhavende  mennesker.  Da 
den  irske  kartoffelsygdom  forår- 
sagede hungersnød,  indsamledes  der 
hurtigt  penge  og  fødevarer  blandt  de 
velhavende  til  deres  hjælp. Så  når 
mormonældster,  der  var  blevet 
sendt  til  det  østlige  USA,  fortalte  om 
mormonernes  trængsler,  reagerede 
de  velhavende  mennesker  meget  po- 
sitivt. 

„Skal  det  hedde  sig,"  spurgte  Daily 
Union1,  en  avis  i  Washington  D.C., 


„at  de  samme  mennesker,  som  hjalp 
irlænderne,  er  blevet  drevet  fra  deres 
fredelige  hjem,  så  1500  (tusinde)  af 
vore  egne  skal  omkomme  af  sult  og 
kulde  i  ødemarken?  Vi  håber,  det 
ikke  skal  blive  tilfældet."  Og  derpå 
fulgte  avertering  for  „Damernes  Te- 
selskab  til  Fordel  for  Mormoner- 
ne". Den  28.  oktober  1846  åbnedes  i 
Washington  i  henhold  til  et  avisrefe- 
rat, dette  særlige  teselskab  med  suc- 
ces med  deltagelse  af  mange  promi- 
nente mennesker: 

„I  øjeblikket  vil  det  være  tilstrække- 
ligt at  sige,  at  damer  fra  alle  mulige 
trossamfund,  med  borgmesteren  og 
præsteskabet  i  spidsen,  med  liv  og 
sjæl  gik  ind  i  arbejdet.  Den  ærede 
Mrs.  ekspræsident  Madison,  Mrs. 
præsident  James  K.  Polk  begges 
mænd  var  USA  præsidenter),  Mrs. 
general  Macomb  og  mange  andre  af 
de  mest  indflydelsesrige  og  højt  re- 
spekterede mennesker  og  smukkeste 
damer  i  hovedstaden  forenedes  i 
dette  velgørende  foretagende." 

Gæsterne  betalte  50  cents  for  at 
komme  ind,  hvorved  de  fik  mulig- 
hed for  at  høre  the  Marine  Band  og 
en  populær  sanggruppe,  der  begge 
havde  tilbudt  deres  optræden  uden 
honorarer.  Adskillige  mennesker  i 
byen  stillede  deres  hjem  til  rådighed 
som  indsamlingssteder  for  tøj  og 

penge,  der  blev  givet  for  at  hjælpe 
flygtningene  blandt  mormonerne. 


Oberst  Thomas  L.  Kane 

Philadelphia  1850 
Medlemmer  af  Det  Pennsylvanske 
Historiske  Selskab  blev  stille,  da 
Thomas  L.  Kane  rejste  sig  for  at  tale 
til  dem.  Oberst  Kane,  der  var  søn  af 
en  prominent  dommer  og  medlem  af 
en  højt  respekteret  Pennsylvania- 
familie, læste  for  dem  en  officiel 
rapport  om  sine  oplevelser  i  Vesten 
blandt  de  flygtende  mormoner  fra 
Nauvoo.  Med  stor  dygtighed  be- 
skrev han  udvandringen  fra  Nau- 
voo, de  flygtendes  fattigdom  og  van- 
skeligheder, deres  villighed  til  at 
følge  regeringens  opfordring  til  at 
danne  en  mormonbataljon,  for  der- 
efter at  fortsætte  med  at  fortælle  om 
deres  påbegyndte  indsats  i  Utah. 

Talen  blev  så  godt  modtaget,  at 
oberst  Kane  efter  tilskyndelse  af  en 
mormonældste  udgav  den  som  en 
særdeles  smuk  bog  på  84  sider  med 
titlen  „The  Mormons".  Familien 
Kane  betalte  for  trykning  af  to  oplag 
på  hver  1000  eksemplarer,  hvorefter 
de  sendte  et  eksemplar  til  hver  eneste 
senator  i  USA,  de  fleste  kongres- 
medlemmer, præsidenten,  departe- 


mentchefer i  regeringen,  samt  til 
andre  indflydelsesrige  mennesker. 

Hvorfor  var  han  så  optaget  af  de 
hellige?  Oberst  Kane  var  blevet  in- 
teresseret i  mormonerne  fire  år  tidli- 
gere, da  han  overværede  en  mor- 
monkonference i  Philadelphia.  Ba- 
gefter talte  han  i  timevis  med  ældste 
Jesse  C.  Little  om  mormonismen. 

Derpå  skrev  han  breve  til  forskellige 
mennesker  i  Washington  D.C.,  som 
støtte  for  ældste  Little,  og  senere 
foretog  han  en  rejse  mod  vest  sam- 
men med  ældsten  for  at  besøge  mor- 
monernes flygtningelejre.  Her  kom 
han  tilfældigvis  til  at  overhøre,  hvad 
en  hellig  sagde  i  en  oprigtig,  privat 
bøn.  Det  fik  obersten  til  at  græde. 
„Jeg  er  helt  overbevist  om,  at  I  er 
helt  alvorlige  og  oprigtige,"  sagde 
han  til  ældste  Little. 

Mens  han  opholdt  sig  i  flygtninge- 
lejren, blev  oberst  Kane  livsfarligt 
syg.  Omhyggeligt  plejet  af  de  hellige 
kom  han  sig,  men  ikke  før  han  havde 
været  vidne  til  mormonernes 
hverdagsliv.  På  rejsen  hjem  til  det 
østlige  USA  standsede  han  op  for  at 
besøge  den  næsten  øde  by  Nauvoo.  I 
byen  Albany  tog  sygdom  næsten 
livet  af  ham.  Af  angst  for  at  han 
skulle  dø,  gav  han  faderen  besked  på 
aldrig  at  lade  noget  ondt  komme 
over  de  hellige  fra  den  føderale  rege- 

ring,  hvis  han  havde  mulighed  for  at 
forhindre  det.  Obersten  overlevede, 
og  så  begyndte  han  at  skrive  sin  tale 
til  det  historiske  selskab  om  sine 
førstehånds  oplevelser. 

Der  var  nogle  af  kritikerne,  der 
syntes  at  oberst  Kanes  offentlig- 
gjorte tale  var  for  venlig  over  for 
mormonerne.  Med  den  kritik  in 
mente  tilføjede  han  et  forord  i  andet 
oplag  af  „The  Mormons1'  for  at 
styrke  sine  konklusioner: 

„Det  har  gjort  mig  ondt  at  læse 
nogle  kommentarer,  som  denne  i 
hast  skrevne  rapport  har  foranledi- 
get. Velmenende  venner  har  endog 
opfordret  mig  til  at  dæmpe  mine 
rosende  ord  om  mormonerne,  for  at 
de  lettere  kan  blive  accepteret.  Men 
jeg  kan  kun  yderligere  forstærke 
dem.  Sandheden  må  klare  sig  selv. 

Jeg  har  ikke  alene  ment  at  benægte, 
at  mormonerne  på  nogen  måde  fal- 
der under  vore  moralstandarder, 
men  vil  udtrykkeligt  gøre  opmærk- 
som på,  at  jeg  tillægger  dem,  som  jeg 
var  sammen  med  ude  i  Vesten,  en 
fuldstændig  korrekthed  i  opførsel  og 
en  karakterrenhed,  der  ligger  over 
gennemsnittet  af  vore  almindelige 
samfund."  Resten  af  sit  liv  blev 
oberst  Kane  kirkens  „vagtpost 
østpå".  Han  holdt  kirkens  ledere 


underrettet  om  den  politiske  udvi- 
kling i  Washington  D.C.  En  gang 
rejste  han  på  eget  initiativ  til  Utah 
over  Panama  for  at  virke  som  mæg- 
ler mellem  mormonerne  og  den  fø- 
derale hær,  som  præsident  James 
Buchanan  havde  sendt  imod  dem.  I 
1873  besøgte  han  påny  Utah,  denne 
gang  sammen  med  sin  hustru.  Mens 
de  ledsagede  præsident  Young  på  en 
lang  tur  gennem  snesevis  af  mor- 
monlandsbyer, nedskrev  Mrs.  Kane 
sine  oprigtige  indtryk  i  breve  til 
hjemmet  og  i  sin  dagbog.  I  1874 
offentliggjorde  hendes  far  en  bog, 
baseret  på  det,  hun  havde  skrevet  i 
Utah,  „Twelve  Mormon  Hornes" 
(Tolv  Mormonhjem)  ,,i  den  hensigt 
at  skabe  sympati  for  mormonerne, 
som  nu  trues  med  fjendtlige  handlin- 
ger fra  kongressens  side. "3) 


Charles  Dickens 

Liverpool  1863 

Tusinder  af  englændere  læste  regel- 
mæssigt det  engelske  magasin  All 
The  Year  Round,  der  blev  udgivet  af 
den  berømte  forfatter  og  journalist 
Charles  Dickens.  I  1863  gav  han 
dem  en  „førstehånds  dækning"  af 
det  kæmpestore  emigrantskib 
„Amazon"s  afgang  fra  dokkerne  i 

Liverpool4).  Klar  over  at  mormoner 
skulle  med  skibet,  gik  han  ombord 
sammen  med  dem  „for  at  bære  vid- 
nesbyrd imod  dem,  hvis  de  fortjente 
det,  sådan  som  jeg  fuldtud  troede,  at 
de  gjorde/" 

Han  indrømmede  over  for  sine  læse- 
re, at  det,  han  fandt,  forbløffede 
ham.  „Ingen  er  i  dårligt  humør, 
ingen  er  slem  til  at  drikke,  ingen 
sværger  eller  bruger  hårde  ord.1'  I 
sammenligning  med  andre  emigran- 
ter, som  han  tidligere  havde  betrag- 
tet, „er  disse  mennesker  så  slående 
anderledes,"  at  han  helligede  en  lang 
artikel  til  dem  alene.  „De  havde  kun 
været  ombord  i  mindre  end  et  par 
timer,  før  de  havde  etableret  deres 
egne  vagter  ved  alle  lugerne.  Før 
klokken  ni  var  skibet  så  ordentligt 
og  roligt  som  et  krigsskib."  Og  han 
sluttede:  „Jeg  mener,  det  vil  være 
vanskeligt  at  finde  800  mennesker 
samlet  noget  andet  sted,  og  hos  dem 
finde  så  megen  skønhed,  så  megen 
styrke  og  evne  til  at  arbejde,  som 
blandt  disse."  Som  fodnote  fortalte 
Dickens,  hvordan  en  særlig  komité  i 
Underhuset  i  1854  havde  konklude- 
ret deres  rapport,  at  ingen  skibe,  der 
sejlede  under  den  engelske  lov  kunne 
garantere  samme  komfort  og  sikker- 
hed i  samme  omfang,  som  dem,  der 
styredes  af  mormonernes  emigrant- 
ledere. 


Charles  Alexander  Doniphan 

Det  øverste  Præsidentskab  fik  at 
vide,  at  en  militærleder  fra  Missouri 
fra  den  tid,  da  mormon- 
forfølgelserne fandt  sted,  ville  kom- 
me til  Utah.  Præsident  Youngs 
rådgiver,  ældste  George  A.  Smith 
forberedte  straks  en  hyldest  til  den 
besøgende  general  ved  et  søndags- 
møde  i  Tabernaklet.5)  Derefter  tog 
Det  øverste  Præsidentskab  general 
Alexander  Doniphan  med  på  en 
særlig  tur  med  toget  til  Provo,  hvor 
man  foretog  en  rundtur,  og  et 
overdådigt  måltid  blev  serveret. 
Hvorfor  modtog  man  ham  med  så 
megen  ære?  Ældste  Smith  gav  svaret 
herpå  i  sin  tale  i  Tabernaklet: 
„I  kirkens  lange  karriere  under  for- 
følgelse, har  nogle  mennesker 
lejlighedsvis  præsenteret  sig  som 
stjerner  af  første  grad  i  forsvar  for 
ret,  villige  til,  uden  hensyn  til  den 
upopularitet,  som  måtte  følge  deraf, 
at  stå  frem  offentligt  og  protestere 
mod  pøbelvoldsomheder,  mord, 
misbrug  eller  ødelæggelse  af  ejen- 
dom og  konstitutionelle  rettigheder, 
selv  om  de  mennesker,  der  er  blevet 
misbrugt  ....  bærer  det  upopulære 
navn  , mormoner'." 
I  Missouri  beviste  general  Donip- 
han, at  han  var  en  sådan  „stjerne  af 
første  grad"6).    Han   virkede   som 

kirkens  advokat  under  en  stor  del  af 
perioden  i  Missouri.  Da  han  blev 
valgt  ind  i  statens  lovgivende  for- 
samling, bidrog  han  til  at  få  to 
nordlige  amter  i  staten  udlagt  som 
tilflugtssted  for  de  hellige.  Og  som 
leder  af  militæret  nægtede  han  at 
adlyde  general  Samuel  D.  Lucas' 
modbydelige  ordre  til  at  myrde  Jo- 
seph Smith,  og  advarede  generalen 
med  disse  ord: 

„Det  er  koldblodigt  mord.  Jeg  vil 
ikke  adlyde  Deres  ordre.  Min  briga- 
de vil  i  morgen  tidlig  marchere  til 
Liberty.  Og  hvis  De  henretter  disse 
mænd,  vil  jeg  holde  Dem  ansvarlig 
for  en  jordisk  domstol,  så  hjælpe 
mig  Gud."?) 


Hubert  Howe  Bancroft 

I  det  samme  ti-år,  hvor  to  mormon- 
ældster  blev  myrdet  af  en  pøbelhob 
ved  Cane  Creek  i  staten  Tennessee, 
blev  der  udgivet  den  første  objektive 
beretning  om  vort  folk,  skrevet  af  en 
anerkendt  og  lærd  ikkemormon. 
Hubert  Howe  Bancroft,  efter  hvem 
det  berømte  Bancroft  bibliotek  ved 
University  of  California  i  Berkeley 
er  opkaldt,  ville  skrive  mange  af  de 
vestlige  staters  historie,  også  Utahs. 
Derfor  tilbragte  han  og  hans  assi- 
stenter mange  år  med  at  indsamle 


bjerge  af  oplysninger,  inkluderende 
detaljerede  beretninger  om  Utahs 
historie  fra  vore  egne  kirke- 
historikere. 1 1889  udkom  Bancrofts 
History  o/Utah.  Den  er  blevet  bed- 
ømt ,, måske  den  bedste  og  mindst 
ensidige  historie  om  Utah,  skrevet  i 
det  nittende  århundrede",  og  virke- 
de på  flere  måder  som  en  undskyld- 
ning til  og  forsvar  for  de  hellige.8) 
Efter  at  Utah  endelig  var  blevet  en 
stat  i  1896  afdæmpedes  de  antimor- 
mon-følelser  med  undtagelse  af  nog- 
le lejlighedsvise  korte  udbrud.  I  lø- 
bet af  de  første  år  af  vort  århundrede 
ignorerede  De  forenede  Stater  i  al- 
mindelighed mormonerne  eller  be- 
tragtede os  højst  som  kuriositeter. 
Og  efterhånden  som  flere  og  flere 
hellige  flyttede  ud  fra  Utah  og  vandt 
sig  hæder  og  ære  i  politik,  forret- 
ningsverdenen og  skolevæsenet, 
blev  mormonismen  ikke  blot  tolere- 
ret men  også  beundret. 


Thomas  Nixon  Carver 

Som  repræsentant  for  denne  bedre 
almindelige  mening  kan  nævnes  syn- 
spunkter som  udtrykt  af  Thomas 
Nixon  Carver,  sociolog  fra  Harvard 
Universitetet.  Da  han  overværede 
en  generalkonferende  den  6.  april 
1922,  blev  han  til  sin  overraskelse 

bedt  om  at  komme  op  på  talerstolen 
og  tale  til  den  store  forsamling.  Han 
fortalte  de  hellige,  at  han  havde 
studeret  mangen  en  mormonby,  og 
at  han  ,,i  de  små  samfund  såvel  som  i 
de  større,  i  praksis  har  set  den  viden- 
skab og  den  kunst,  det  er  at  opbygge 
et  samfund,  der  er  en  minikopi  af 
opbyggelsen  af  en  nation,  og  hvert 
eneste  sted  har  det  aftvunget  mig 
ubegrænset  beundring." 
Ved  en  anden  lejlighed  opsummere- 
de han  sine  indtryk:  „Jeg  har  ikke 
fundet  mere  sunde  og  gavnlige  per- 
sonlige vaner  end  hos  mormonerne. 
Jeg  har  aldrig  omgået  mennesker 
med  færre  synlige  tegn  på  udsvævel- 
ser. Jeg  har  aldrig  studeret  grupper 
af  mennesker,  som  synes  bedre  er- 
næret og  ved  bedre  helbred.  Jeg  har 
ikke  kendt  nogen,  som  gjorde  sig 
større  anstrengelser  for  at  opdrage 
deres  børn.  Det  giver  et  stikord  til 
mormoners  succes  som  kolonisato- 
rer og  som  opbyggere  af  en  na- 
tion."9) 

Der  kunne  nævnes  mange  andre 
eksempler  på  ros  og  forsvar.  Men 
denne  gennemgang  af  nogle  få  tilfæl- 
de af  ikke-forudindtagethed  og  ven- 
lighed mod  kirken  tjener  som  bevis 
på.  at  Herren  tager  vare  pa  sit  folk 
og  kan  oprejse  forsvarere  for  kirken, 
når  det  behøves.  Præsident  Brigham 
Young  kom  med  denne  interessante 


forklaring,  da  han  tænkte  på  Tho- 
mas L.  Kane  og  general  Doniphan 
og  andre: 

,,Alle  udefra  er  ikke  nødvendigvis 
ikke-jøder;  men  de,  som  tilhører  det 
oprørske  blod  er  ikke-jøder.  Der  er 
titusinder  af  Israels  blod,  som  ikke 
vil  slutte  sig  til  evangeliet,  men  som 
ikke  ønsker  at  ødelægge  dette  folk 
men  hellere  vil  lægge  et  godt  ord  ind 
for  dem  og  øve  gode  gerninger  for 
dem,  når  som  helst  de  har  lejlighed 
til  det."io)  □ 

OVERVINDELSE 
AF  VORE  FEJL 


Lowell  L.  Bennion 


,,Gud  elsker  dig  lige  så 
meget  i  dag  som  sidste 
torsdag"  Han  kunne  ikke  tro 
det.  Han  græd  som  et  barn. 


Jeg  har  en  ven,  som  for  ikke  så 
længe  siden  brugte  halvanden  time 
til  at  fortælle  mig  om  sin  hustru,  som 
for  nogle  år  siden  begik  en  stor  fejl  i 
sin  tilværelse,  og  som  nu  ikke  gør 
andet  end  at  ruge  over  den.  Hun  har 
mistet  formålet  med  og  glæden  ved 
livet  og  har  endog  truet  med  at  tage 
sit  eget  liv.  Alle  hendes  vidunderlige 
muligheder  som  menneske  er  stop- 
pet, og  det  er  tragisk  for  hende  selv 
og  for  hendes  familie.  Ydermere  har 
hun,  fordi  hun  selv  er  så  ulykkelig, 
gjort  livet  næsten  umuligt  at  bære 
for  sine  venner  og  sin  mand. 
Historikere  hævder,  at  man  ikke  kan 
kæmpe  på  to  fronter;  gør  man  det, 
taber  man.  Også  jeg  mener,  at  man 
ikke  personligt  kan  udkæmpe  to 
kampe  i  livet  -  den  ene  et  udadvendt 
slag,  og  den  anden  et  slag  inden  i  en 
selv.  Og  den,  der  bekæmper  sig  selv 
mindst  er  bedre  beredt  til  at  kæmpe 
den  udadvendte  kamp.  I  virkelighe- 
den er  den  udadvendte  kamp  der 
altid.  For  at  glæde  sig  over  livet  er  at 
anerkende,  at  det  er  et  slag,  og  at  der 
altid  vil  være  problemer.  Der  vil 
altid  komme  skuffelser,  og  man  må 

lære  at  glæde  sig  over  kampen,  sna- 
rere end  over  det  succesrige  resultat. 
Vi  begår  alle  sammen  fejl,  og  nogle 
af  os   nogle   meget   alvorlige   fejl. 

Enhver,  der  giver  sig  af  med  at 
tænke,  føler  sig  på  en  måde  som  en 
fiasko  på  grund  af  sine  synder  og 
moralske  fejlslag.  Hvis  der  findes 
syndere  i  kirken  bortset  fra  mig  selv, 
så  taler  jeg  nu  til  jer,  og  jeg  vil  gerne 
have  lov  til  at  foreslå,  hvad  vi  kan 
gøre  for  at  leve  med  vore  tidligere 
fejltagelser,  så  de  ikke  gør  os  udueli- 
ge til  livet  i  dag  og  til  at  kæmpe  den 
udadvendte  kamp. 

Her  er  blot  nogle  forslag  til,  hvad  vi 
kan  gøre  for  at  overvinde  vores 
følelse  af  fiasko,  vores  fornemmelse 
af  at  have  gjort  forkert,  og  til  at  lære 
at  leve  af  al  kraft  i  det  nuværende 
uden  at  trække  fortidens  fejltagelser 
med  os. 

Man  bliver  ikke  ren  af  at  rulle  sig  i 
mudderet,  man  bliver  ikke  ren  og 
sund  af  at  ruge  unødvendigt  over 
fortiden,  selv  om  vi  så  sandt  kan  lære 
af  vore  fejltagelser.  Jeg  har  lært,  at 
der  ikke  er  nogen  styrke  i  svaghed; 
der  er  ingen  styrke  i  synd;  og  vi 
overvinder  ikke  vore  fejltagelser  og 
vore  synder  ved  at  bekæmpe  dem 
direkte.  Jeg  er  af  den  overbevisning, 
at  vi  risikerer  at  overgive  os  til  dem, 
hvis  vi  bliver  hængende  for  meget 
ved  dem. 

Det  andet  forslag,  jeg  har,  er,  at  vi 
burde  lære  at  forstå,  at  ligegyldigt 
hvad  vi  har  lavet  i  livet,  ligegyldigt 
hvad  vi  gør,  så  elsker  Gud  og  Kri- 
stus os  lige  så  meget,  som  de  gjorde, 
før  vi  begik  vore  fejl.  Gud  og  Kristus 


lader  sig  ikke  skille  fra  synderen,  fra 
den,  der  har  gjort  galt. 
Jeg  husker  en  missionær,  som  nyligt 
var  vendt  tilbage  fra  missionsmar- 
ken,  og  som  besøgte  den  institut- 
klasse, hvor  jeg  var.  Han  havde 
begået  en  grov  overtrædelse,  der  fik 
ham  til  at  mene,  at  hans  liv  var 
ødelagt  for  stedse.  Og  jeg  sagde  til 
ham:  ,,Gud  elsker  dig  lige  så  meget  i 
dag,  som  han  gjorde  sidste  torsdag," 
og  det  kunne  han  ikke  tro  på.  Den 
tanke  var  aldrig  faldet  ham  ind.  Han 
græd  som  et  barn.  For  ser  I,  somme 
tider  mener  vi,  at  Gud  elsker  os  i  den 
udstrækning,  vi  behager  ham,  i  den 
udstrækning  vi  er  gode  drenge  og 
piger,  gode  mænd  og  kvinder.  Men 
Guds  kærlighed  er  ikke  noget,  man 
gør  sig  fortjent  til.  Hvis  det  var 
tilfældet,  er  det  retfærdighed  og  gen- 
gældelse og  belønning.  Kærlighed 
kommer  fra  et  kærligt  hjerte,  og 
Guds  kærlighed  er  ubetinget.  Han 
elsker  det  værste  i  os  og  det  bedste  i 
os  i  samme  grad,  mener  jeg.  Vi  får 
ham  til  at  lide,  når  vi  gør  noget 
forkert,  når  han  ser  os  leve  på  en 
måde,  der  vil  ødelægge  os,  og  når 
han  ser  os  såre  andre  mennesker  - 
det  må  få  ham  til  at  lide. 
Fædre,  når  I  er  bekymrede  for  jeres 
sønner,  så  elsker  I  dem  ikke  mindre, 
og  når  de  er  i  vanskeligheder,  er  I 
ikke  mindre  bekymrede.  I  elsker 
dem  i  virkeligheden  mere.  Jeg 
forstår,  hvorfor  Jesus  sagde,  at  da 
hyrden  gik  efter  det  forsvundne  får 
og  bragte  det  hjem,  var  der  større 
glæde  i  himlen  over  den  ene,  der  var 
gået  tabt  og  genfundet,  end  over  de 
99,  der  var  sikkert  inde  i  folden. 

Vi  havde  en  gang  et  barn,  der  var 
meget  syg  og  ikke  langt  fra  at  dø. 
Vore  andre  børn  var  på  det  tid- 
spunkt raske.  Vi  elskede  det  barn, 
der  var  sygt;  vi  frydede  os,  da  han 
var  ved  at  komme  sig,  i  højere  grad 
end  over  de  andre,  der  var  raske. 
Den  gang  føltes  hans  helbredelse 
som  det  allervigtigste  i  tilværelsen. 
Og  jeg  mener,  at  det  er  den  måde, 
hvorpå  Gud  og  Kristus  må  føle  med 
hensyn  til  hver  eneste,  der  har  gjort 
noget  galt,  og  som  kommer  tilbage. 
Endnu  inden  han  kommer  tilbage, 
tror  jeg,  at  Herren  gerne  tilgiver, 
enten  han  omvender  sig  eller  ikke. 
Han  beder  os  tilgive.  Han  siger  ikke: 
„Tilgiv  dem,  når  de  omvender  sig." 
Han  siger:  , Tilgiv  dem  syv  gange 
halvfjerds  gange."  Jeg  tror  ikke, 
Gud  ville  bede  mig  være  tilgivende, 
hvis  han  ikke  selv  er  det.  Jeg  mener, 
at  de  evangeliske  principper  på  én 
eller  anden  måde  også  gælder  for 
ham.  Derfor  er  grunden  til,  at  vi  skal 
omvende  os,  at  vi  således  bliver  i 
stand  til  at  tilgive  os  selv  og  komme  i 
harmoni  med  principperne  og  love- 
ne for  et  godt  levned.  Vi  behøver 
ikke  at  omvende  os  for  at  gøre  os 
fortjent  til  Guds  kærlighed,  selv  om 
skrifterne  nogle  steder  beskriver 
ham  som  værende  meget  vred  på 
synderen.  Andre  beskriver  ham  som 
værende  vred  på  synden,  ikke  på 
synderen. 

En  anden  måde  at  overvinde  det 
forgangne  er  at  sørge  for  oprejsning. 
Vi  er  klar  over,  når  vi  har  gjort  noget 
forkert,  men  somme  tider  er  vi  bange 
for  at  gå  til  dem,  som  vi  har  gjort 
ondt  imod.  Vi  er  for  stolte  til  at 


indrømme  vore  fejltagelser.  Men  når 
vi  har  mod  til  at  gøre  det,  opdager  vi, 
at  der  finder  en  vidunderlig  forso- 
ning sted.  Det  er  den  forurettede 
persons  opgave  at  reagere  positivt 
på  vore  anstrengelser  for  at  opnå 
forsoning.  Og  kan  vi  ikke  kompen- 
sere for  det,  som  den  pågældende 
har  lidt,  når  det  er  for  sent  eller 
umuligt,  så  kan  vi  i  hvert  fald  velsig- 
ne den  pågældende.  Vi  hører  alle- 
sammen sammen  i  denne  verden.  Vi 
er  brødre  og  søstre  med  den  samme 
evige  Fader;  vi  hører  til  samme 
menneskelige  samfund.  Der  er  an- 
dre, vi  kan  velsigne,  selv  om  vi  ikke 
kan  reetablere  den  skade,  vi  måske 
har  forvoldt  nogle  af  hans  børn. 
Den  forgangne  tid,  som  nogle  af  os 
fortryder  på  bestemte  steder,  er  ikke 
så  fastlagt  og  så  afgrænset,  som  vi 
sædvanligvis  mener.  Hvis  der  er 
skamfulde  øjeblikke  i  din  fortid,  er 
du  tilbøjelig  til  at  isolere  dem,  at 
gøre  dem  urørlige  og  at  tænke  på 
dem  som  noget  fast  afgrænset.  Men 
man  kan  forandre  sin  fortid.  Man 
kan  ikke  forandre  de  enkelte  begi- 
venheder i  fortiden,  men  man  kan 
forandre  fortiden  som  et  hele  -  be- 
tydningen af  hver  enkelt  begivenhed 
i  ens  fortid  forandres  hele  tiden  på 
grund  af  den  slags  fortid,  som  vi  er  i 
gang  med  at  opbygge. 
For  mange  år  siden  betroede  en  ung 
pige  sig  til  min  hustru  og  mig  om  en 
meget  tragisk  periode  af  sit  liv,  Jeg 
skal  ikke  fortælle  jer  om  hende,  men 
det  var  virkelig  en  tragisk  tilværelse, 
og  jeg  har  aldrig  tidligere  set  en  pige 
med  mere  sørgmodige  øjne  end  den- 
ne 1 8-årige,  kønne  pige.  Og  mens  jeg 

prøvede  at  trøste  hende  og  give 
hende  håb  for  fremtiden,  forstod 
jeg,  at  vi  i  virkeligheden  føjede  noget 
til  vores  fortid;  vi  lægger  noget  til 
den,  hver  eneste  dag  vi  lever.  Livet  er 
ikke  noget  bestemt  afgrænset,  kvan- 
titativt noget.  Det  er  noget  levende, 
voksende,  kvalitativt  noget.  Og  hel- 
heden er  større  end  nogen  af  dets 
dele  og  giver  mening  med  dets  dele. 
Min  arm,  hængt  op  på  væggen,  er  én 
ting;  min  arm  som  en  del  af  min  krop 
og  tjener  for  mine  tanker  er  noget 
andet.  En  begivenhed  i  den  piges 
fortid,  eller  selv  ti  begivenheder,  var 
én  ting,  da  hun  var  18  og  hun  stod 
midt  i  sin  fortvivlelse.  Så  kom  hun 
ind  i  folden,  blev  døbt  ind  i  kirken, 
fandt  nogen  tro  på  Kristus,  omvend- 
te sin  mand,  opdrog  nogle  dejlige 
børn,  og  hendes  liv  er  fortsat  på  den 
måde  lige  siden.  Fejltagelsernes  dal  i 
hendes  liv  er  én  ting  i  sig  selv;  den  er 
noget  andet  i  betragtning  af  et  langt, 
smukt  liv.  Den  tanke  gør  livet  dyna- 
misk: det  er  trøsterigt  og  spændende 
at  vide,  at  man  kan  blive  bedre. 
Jeg  tror,  at  Gud  tænker  på  den  måde 
om  vores  tilværelse.  Her  er  et  vel- 
kendt vers  hos  Ezekiel.  Han  siger: 
„Men  når  den  gudløse  omvender  sig 
fra  alle  de  synder,  han  har  gjort,  og 
holder  alle  mine  anordninger  og  gør 
ret  og  skel,  da  skal  han  visselig  leve 
og  ikke  dø.  Ingen  af  de  over- 
trædelser, han  har  øvet,  skal  tilreg- 
nes ham.  .  ."  (Ezek.  18:  21-22).  For- 
tiden er  kun  af  betydning  i  forbin- 
delse med  det,  som  den  har  gjort  dig 
til. 

Ezekiel    fortsætter:    ,, Ingen    af  de 
overtrædelser,   han   har  øvet,   skal 


tilregnes  ham;  i  kraft  af  den  retfær- 
dighed, han  øver,  skal  han  leve. 
Mon  jeg  har  lyst  til  den  gudløses 
død,  lyder  det  fra  den  Herre  Herren, 
mon  ikke  til,  at  han  omvender  sig  fra 
sin  vej,  så  han  må  leve?"  (Ez.  18:22- 
23).  Og  Esajas  sagde:  „.  .  .  er  eders 
synder  som  skarlagen,  de  skal  blive 
hvide  som  sne;  er  de  end  røde  som 
purpur,  de  skal  dog  blive  som  uld." 
(Es.  1:18). 

Det  er,  hvad  jeg  tror.  Hvis  Gud 
elsker  os,  ligger  al  hans  interesse  hos 
os.  „Lad  ingen  blive  kaldt  ulykkelig 
til  sin  død.  Døm  ikke  arbejdet,  før 
dagen  er  forbi  og  værket  udført." 
Jeg  ville  hellere  sige,  bedøm  aldrig 
livet  -  selv  ikke  ind  i  evigheden  -  for 
vi  opbygger  det  stadig;  vi  forandrer 
det  hele  tiden. 

Vi  bør  være  aggressive  i  vores  ønske 
og  indsats  for  at  gøre  det  rigtige. 
Mange  af  os  gør  forkert,  fordi  vi 
ikke  tænker  på  det  rigtige.  Vores 
opfattelse  af  evangeliet  er  meget 
almindelig  -  vi  føler  godt  med  hen- 
syn til  det;  vi  har  et  vidnesbyrd,  men 
vi  definerer  ikke,  hvad  det  er,  vi  tror 
på.  Vi  siger  ikke,  jeg  vil  være  ærlig, 
og  hvad  betyder  det  at  være  ærlig? 
Og  hvad  er  det,  dyd  betyder,  og  hvad 
er  ånden  i  det,  og  hvordan  er  dets 
natur.  Jeg  mener,  at  vi  bliver  fanget 
uforberedt,  når  vi  ikke  for  os  selv 
definerer,  og  bliver  ved  med  at  gøre 
det,  hvad  det  er,  vi  står  for,  hvilke 
værdier,  det  er  vi  støtter  os  til.  Vi 
siger  ikke  til  os  selv,  hvorfor  vi  tror 
på  disse  værdier,  så  de  virkelig  bliver 
vores  egne  -  en  del  af  os.  De  er  ikke 
alene  Guds  love;  de  er  også  vore 
love,  for  vi  har  prøvet  dem,  og  vi  tror 

Fortiden  er  kun  af  betydning 
i  forbindelse  med  det,  som 
den  har  gjort  dig  til. 


på  dem.  Man  sætter  sig  ikke  bare  til 
rette  i  passivitet  og  ser  til,  hvad  der 
sker  med  os.  Man  klarer  sig  bedre 
end  sin  modstander. 
Så  hvorfor  ikke  være  aggressiv  -  og 
jeg  tænker  ikke  på  at  være  det  med 
munden,  at  prale  eller  tale  højlydt  - 
hvorfor  ikke  specificere,  hvilke  vær- 
dier vi  tror  på?  Det  gælder  for  jer, 
hvad  enten  I  er  troende  eller  ikke- 
troende  -  sidste  dages  hellig,  katolik, 
jøde,  protestant,  ateist  eller  hvad 
som  helst  andet.  Ethvert  menneske 
må  være  en  enhed  i  sig  selv.  Enhver 
mand  må  være  en  enhed  for  at  være 
mand.  Han  må  være  en  helhed.  Og 
man  kan  ikke  være  en  enhed  uden  at 
specificere  sin  overbevisning  eller 
værdi  eller  mål.  Man  kan  forandre 
dem,  men  man  må  altid  have  nogle. 
Og  så  specificerer  man  sine  idealer, 
og  man  beslutter  sig  til  at  leve  op  til 
dem.  Hvis  du  skal  til  at  arbejde  i  en 
bank  og  med  penge,  så  bestem  dig 
ikke,  mens  du  arbejder  med  penge- 
ne, om  du  vil  eller  ikke  vil  være  ærlig. 
Gør  op  med  dig  selv,  før  du  går  ind  i 
banken,  før  du  bestemmer  dig  til  at 
tage  arbejde.  Sig  om  morgenen  i  din 
bøn:  „Herre,  hjælp  mig  i  dag  til  ikke 
at  tage  penge!"  Penge  er  meget  fri- 
stende, når  din  hustru  trænger  til  så 
meget.  Det  er  så  let  at  erstatte, 
tænker  vi.  Det  er  den  måde,  hvorpå 
vi  bliver  taget  i  uærlige  handlinger. 
Apostelen  Paulus  sagde:  „Tag  der- 
for Guds  fulde  rustning  på  ...  så  stå 
da  med  sandheden  spændt  som  bæl- 
te om  jeres  lænder  og  iførte  retfær- 
dighed som  brynje',  tag  som  sko  på 
jeres  fødder  villighed  til  at  forkynde 
fredens  evangelium11  (Ef.   6:1315). 


Disse  ord  betyder  ikke  meget  for  os 
som  symboler  i  vor  tid,  men  „ifør  jer 
Guds  rustning"  og  mød  livet  med 
hvilke  som  helst  idealer,  I  tror  på,  og 
så  vil  al  tvivl  forsvinde. 
Gør  Jesus  Kristus  til  en  ven.  I  nad- 
verbønnen hører  vi  hver  sabbatsdag, 
at  vi  bærer  vidnesbyrd  til  Faderen 
om,  at  vi  vil  påtage  os  Jesu  Kristi 
navn  og  erindre  ham  og  holde  hans 
bud  for  at  vi  kan  have  hans  Ånd  hos 
os.  Men  se,  hvad  betyder  det,  at  vi 
påtager  os  Kristi  navn?  Hvad  inde- 
bærer det,  at  vi  altid  vil  erindre  ham? 
Hvor  mange  af  os  gør  ham  til  en  del 
af  vort  dagligliv  uden  at  være  fanati- 
ske, uden  at  opføre  os,  som  om  vi 
tilhører  en  anden  verden  men  stadig 
lever  i  verden?  Hvordan  benytter  vi 
os  af  den  styrke,  der  kommer  gen- 
nem fællesskab  med  vor  Frelser? 
Overlader  vi  det  til  protestanterne  at 
tale  om  fællesskab  med  Kristus? 
Jeg  oplevede  noget  i  missions- 
marken,  som  jeg  aldrig  skal  glemme. 
En  mand  kom  hen  til  mig  efter 
kirketid  -  han  var  dobbelt  så  gammel 
som  mig,  et  meget  ulykkeligt  menne- 
ske -  og  fortalte  mig,  at  han  havde 
begået  en  meget  alvorlig  synd,  før 
han  sluttede  sig  til  kirken,  at  hans 
hustru  ikke  ville  tilgive  ham,  ikke 
ville  lade  sig  skille  fra  ham,  men 
bestandigt  mindede  ham  om,  at  han 
var  et  værdiløst  menneske.  Han  sag- 
de: „Jeg  er  kommet  til  at  betragte 
mig  selv,  sådan  som  hun  synes,  jeg 
er.  Hvordan  kan  jeg  igen  blive  hel- 
støbt og  ren  i  hjertet,  ren  i  mine 
tanker?"  Jeg  sagde:  Hvad  har  du 
forsøgt  for  at  klare  det  problem?" 
Han  sagde:  „Jeg  har  bekæmpet  det. 

Jeg  har  bekæmpet  det."  Jeg  sagde  til 
ham,  at  der  måtte  findes  en  bedre 
måde  end  at  bekæmpe  synd.  Vi 
knælede  sammen  i  bøn,  og  bagefter 
gav  jeg  ham  en  bog  at  læse:  „Som  et 
menneske  tænker  i  sit  hjerte,  sådan 
er  det",  og  så  lagde  jeg  armen  om- 
kring ham,  gav  ham  et  fast  håndtryk 
og  sagde  til  ham,  at  han  ville  over- 
vinde sit  problem.  Og  så  sagde  jeg  til 
ham,  hvad  enten  det  skyldes  et  til- 
fælde eller  gennem  inspiration: 
„Hvad  ville  du  synes  om  at  forbere- 
de nadverbordet  til  søndagsskolen?" 
(Han  var  lærer  i  det  aronske  præste- 
dømme). Han  sagde:  „Synes  du,  jeg 
er  værdig  til  det?"  Jeg  sagde:  „Nej,  i 
virkeligheden  tror  jeg  ikke,  nogen  af 
os  er  det.  Men  jeg  tror,  at  Jesus  ville 
føle  godt  ved,  at  du  vil  yde  ham  den 
tjeneste."  Og  så  gik  han  i  gang  med 
at  forberede  Herrens  bord  hver  søn- 
dag morgen.  Efter  omkring  seks 
ugers  forløb  mødte  jeg  ham  på  mel- 
lemgangen før  søndagsskole.  Jeg 
rakte  hånden  frem  for  at  hilse  på 
ham.  Men  han  trak  sin  arm  om  på 
ryggen  og  sagde  ikke  noget.  Jeg 
sagde:  „Har  jeg  fornærmet  dig?" 
Han  sagde:  „Slet  ikke.  Jeg  har  bare 
lige  vasket  hænder  med  sæbe  og 
varmt  vand,  så  jeg  kan  ikke  trykke 
dig  eller  nogen  anden  i  hånden,  før 
jeg  har  dækket  Herrens  bord."  Det 
er  den  skønneste  ærbødighed,  jeg 
har  set  over  for  den  enkle  handling 
at  dække  Herrens  bord.  Jeg  var 
meget  tilfreds.  I  løbet  af  endnu  seks 
uger  kom  han  påny  til  mig  efter 


kirketid  og  sagde:  „Jeg  er  blevet  et 
nyt  menneske." 

Så  bad  jeg  ham  holde  en  tale  i  kirken 
om  et  eller  andet  princip  i  Kristi 
evangelium,  som  han  virkelig  troede 
på  og  hvorfor.  Jeg  blev  ved  med  at 
tænke  på  Frelseren.  Og  det  at  tjene 
Frelseren  på  en  enkel  måde  og  tænke 
på  ham  gennem  ugen,  fik  denne 
mand  til  at  blive  et  nyt  menneske. 

Det  var  dejligt.  Og  det  gik  op  for 
mig,  at  jeg  selv  aldrig  havde  benyttet 
Frelseren  i  mit  eget  liv  på  samme 
måde.  Jeg  har  ikke  noget  imod  at 
fortælle  jer,  at  jeg  gjorde  det  efter 
den  oplevelse.  Jeg  oplevede  det  vi- 
dunderlige ved  at  overvinde  det, 
som  jeg  havde  anset  for  en  svaghed  i 
mig  ved  at  tænke  på  Frelseren  og 
gøre  ham  til  centrum  for  mine  bøn- 
ner og  min  hele  tilværelse. 

Jo,  mine  unge  venner,  den  største 
tragedie  i  livet  er  ikke  at  leve-ikke  at 
fungere  med  hele  sin  sjæl,  med  hele 
sit  liv,  med  begejstring,  med  ånd, 
med  tro.  med  kærlighed.  Og  så  beder 
jeg  da,  at  ingen  af  jer  vil  blive  så 
nedtrykt  på  grund  af  fiasko  og  af 
synd,  at  I  ikke  har  mod  og  klogskab 
nok  til  at  vende  jer  til  evangeliets 
idealer,  til  den  vidunderlige  Guds 
Søn  og  til  hinanden  for  at  finde 
styrke  til  at  leve  livet,  sådan  som  det 
er  hensigten,  at  det  skal  leves.  Det  er 
en  skøn  tilværelse  vi  har,  og  det  er 
ikke  for  sent  for  nogen  af  os  at  glæde 
os  over  den  i  fuldeste  udstræk- 
ning. □ 


Omslagets  forside:  Maleri  af  Ted  Henninger  1980:  ,, Jesus  stilner  stormen" 


„De  forlader  folkeskaren  og  tager  ham 
med,  som  han  sad  i  båden;  der  var  også 
andre  både  med  ham. 

Da  kommer  der  en  voldsom  stormbyge,  og 
bølgerne  slog  ind  i  båden,  så  den  var  lige  ved 
at  fyldes. 

Selv  lå  han  i  bagstavnen  og  sov  på  hyndet. 
Så  vækker  de  ham  og  siger  til  ham:  , Mester, 
bryder  du  dig  ikke  om,  at  vi  går  under?' 

Så  rejste  han  sig  og  truede  ad  stormen  og 
sagde  til  søen:  ,Ti,  vær  stille!'  og  stormen 
lagde  sig,  og  det  blev  helt  blikstille. 

Og  han  sagde  til  dem:  , Hvorfor  er  I  så 
bange?  Hvorfor  har  I  ikke  tro?' 

og  de  blev  grebet  af  stor  fygt  og  sagde  til 
hverandre:  ,Hvem  er  dog  han,  siden  både 
storm  og  sø  lyder  ham?'" 


MARKUS  4:36-41 


